CELEX: 52013PC0462
Language: sl
Date: 2013-06-26
Title: Predlog UREDBA EVROPSKEGA PARLAMENTA IN SVETA o evropskih dolgoročnih investicijskih skladih

|
			
		
		
		52013PC0462
		
			Predlog UREDBA EVROPSKEGA PARLAMENTA IN SVETA o evropskih dolgoročnih investicijskih skladih /* COM/2013/0462 final - 2013/0214 (COD) */
			
				
		
		
			
			   	OBRAZLOŽITVENI MEMORANDUM
1.           OZADJE PREDLOGA
Dolgoročno vlaganje je zagotavljanje
dolgotrajnega kapitala za financiranje opredmetenih sredstev (kot so
energetska, prometna in komunikacijska infrastruktura, industrijske in
storitvene zmogljivosti, stanovanja ter tehnologija s področja podnebnih
sprememb in ekoloških inovacij) ter neopredmetena sredstva (kot so
izobraževanje ter raziskave in razvoj), ki spodbujajo inovativnost in
konkurenčnost. Veliko teh naložb koristi širši javnosti, saj ustvarjajo večje
donose za družbo kot celoto s tem, ko podpirajo osnovne storitve in
izboljšujejo življenjski standard. Namen tega predloga je prispevati k
povečanju količine razpoložljivega kapitala za dolgoročne naložbe v
gospodarstvo prihodnosti Evropske unije, da bo mogoče financirati prehod na
pametno, trajnostno in vključujočo rast. To bo doseženo tako, da bo
vzpostavljena nova oblika naložbenega instrumenta, to so evropski dolgoročni
investicijski skladi ali EDIS. Pričakovati je, da bodo EDIS glede na naravo
razredov sredstev, v katere lahko vlagajo, vlagateljem lahko omogočili
dolgoročne in stabilne donose. Primerna sredstva bi bila opredeljena kot del
„alternativnih naložb“ – razredov sredstev, ki ne ustrezajo tradicionalni
opredelitvi delnic in obveznic, ki kotirajo na borzi. Alternativne naložbe
sestavljajo nepremičnine, tvegani kapital, zasebni kapital, hedge skladi,
družbe, ki ne kotirajo na borzi, vrednostni papirji in blago podjetij v
težavah, EDIS pa so usmerjeni samo na alternativne naložbe v okviru določene
kategorije razredov dolgoročnih sredstev, pri katerih morajo biti za njihov
uspešen razvoj vlagatelji pripravljeni na dolgoročno obveznost. Zato bi bili
nepremičnine, podjetja, ki ne kotirajo na borzi, ali infrastrukturni projekti
primerni, blago pa ne.
Jasno je torej, da je treba obravnavo ovir za
dolgoročno vlaganje zagotoviti na ravni Evropske unije. To še posebej velja za
sredstva, kakršni so infrastrukturni projekti, ki so odvisni od dolgoročnih
obveznosti. Ta sredstva so delno odvisna od tega, kar pogosto imenujemo
„potrpežljivi kapital“. Tovrstne naložbe se morda več let ne bodo izplačale,
vendar so naložene tako, da lahko omogočajo stabilne in predvidljive donose.
Temu opisu ustrezajo infrastrukturni projekti, naložbe v človeški kapital ali
koncesije za upravljanje. Kapital, ki je vložen na ta dolgoročni,
„potrpežljivi“ način, koristi realnemu gospodarstvu, ker podjetjem omogoča
predvidljiv in trajen vir financiranja ter ustvarja delovna mesta.
Vlagatelji, kot so zavarovalnice in
pokojninski skladi z dolgoročnimi obveznostmi, so izrazili zanimanje za
vlaganje v dolgoročnejša naložbena sredstva. Hkrati so izpostavili pomanjkanje
takoj razpoložljivih mehanizmov združevanja, kot so investicijski skladi, ki bi
olajšali dostop do tovrstnih naložb. Zato so takšne naložbene priložnosti
omejene na nekaj zelo velikih vlagateljev, kot so veliki pokojninski skladi ali
zavarovalnice, ki lahko zberejo in vložijo dovolj kapitala z lastnimi sredstvi.
Za manjše vlagatelje, kot so lokalni pokojninski načrti, občine, pokojninske
sheme zaposlenih v svobodnih poklicih ali korporativni pokojninski načrti, ki
bi jim diverzifikacija naložb v takšna sredstva lahko sicer koristila, to
predstavlja oviro. Ker teh skupin vlagateljev ni, realno gospodarstvo nima
dostopa do večjih skladov s kapitalom podprtega financiranja. Nenazadnje bi
lahko donosi ali redni donosi, ki jih ponujajo dolgoročni investicijski skladi,
koristili posameznim malim vlagateljem z bodočimi obveznostmi (nakupom
nepremičnine, plačilom izobrazbe ali financiranjem večjih obnovitvenih del).
Doslej je obsežne in dolgoročne kapitalske
obveznosti, ki so potrebne za upravljanje učinkovitih investicijskih skladov za
dolgoročna sredstva, ovirala razdrobljenost predpisov v državah članicah. Kjer
na nacionalni ravni obstajajo skladi in pobude, pa ti niso skladni s
primerljivimi pobudami v drugih državah članicah. To preprečuje, da bi se
kapital in strokovno znanje o naložbah obsežneje združevala, kar sicer ustvarja
ekonomije obsega za sklade in zato koristi vlagateljem. Po drugi strani večina
držav članic nima modelov skladov ali enakovrednih pobud, ki bi se nanašale na
razrede dolgoročnih sredstev. Ker čezmejnega naložbenega instrumenta ni, so
vlagatelji na teh trgih izključeni iz vlaganja v razrede dolgoročnih sredstev.
Končni rezultat je, da za usmerjanje sredstev,
ki bi bila za daljša časovna obdobja namenjena projektom realnega gospodarstva,
ki tako financiranje potrebujejo, ni takoj razpoložljivega mehanizma. To zavira
razvoj dolgoročnega vlaganja. Strokovno znanje med strokovnjaki za vlaganja se
ne razvija, ker ni povpraševanja. Ekonomije obsega, ki znižujejo stroške
upravljanja dolgoročnega investicijskega sklada, se ne udejanjijo.
Poleg tega lahko obsežni infrastrukturni
projekti ali projekti industrijskega inženirstva zahtevajo dostop do skladov
kapitala, ki pa niso na voljo, če se kapital zbira samo v eni državi članici.
Projekti velikega obsega lahko vključujejo tudi podjetja, ki imajo sedež v več
različnih državah članicah. S težavo razdrobljenosti in s spodbujanjem
vlagateljev ter projektov v različnih državah Evropske unije se mora
spoprijemati vsak mehanizem financiranja.
Zato obstaja potreba po uvedbi naložbenega
instrumenta, zasnovanega posebej za obravnavanje teh težav. Vsak mehanizem
financiranja mora imeti dostop do vlagateljev po vsej Uniji, če naj bo kar
najbolj učinkovit. Pomembnost obravnavanja teh vprašanj je bila izražena že v
Aktu za enotni trg II (SMA II))[1].
Eden od njegovih 12 ključnih ciljev je krepitev dolgoročnih naložb v realnem
gospodarstvu. Za dosego tega cilja je v Aktu za enotni trg II predlagana
vzpostavitev novega nabora evropskih pravil, ki bi spodbujala čezmejno zbiranje
kapitala, potrebnega za upravljanje stroškovno učinkovitih investicijskih
skladov, katerih cilj so dolgoročne naložbene priložnosti.
Širši okvir tega dela je določen v poglavju o
dolgoročnem financiranju evropskega gospodarstva v zeleni knjigi Evropske
komisije[2],
ki opredeljuje vprašanja glede ponudbe in povpraševanja v vseh strukturah
financiranja. V zeleni knjigi je potrjeno tudi, da obstaja potreba po ukrepih
glede investicijskih skladov, kakršna je predstavljena v tem predlogu, sočasno
pa je treba z izboljševanjem zmesi ter splošne prožnosti različnih virov
financiranja pozornost usmeriti na kontekst širše potrebe po oživitvi
financiranja realnega gospodarstva. Pri tem lahko novi EDIS prispeva h krepitvi
nebančnega financiranja, ki je na voljo podjetjem, in tako dopolnjuje dostop do
bančnega financiranja.
Trenutno na evropskih trgih investicijskih
skladov prevladujejo skladi, ki delujejo v okviru Direktive o KNPVP
(Undertakings in Collective Investments in Transferable Securities – kolektivni
naložbeni podjemi za vlaganja v prenosljive vrednostne papirje), prvič uvedene
leta 1985. Upravljana sredstva v okviru KNPVP zdaj znašajo 6 697 milijarde EUR[3]. Direktiva o KNPVP vsebuje niz
pravil za produkte, ki jih uporabljajo investicijski skladi, ki so na voljo
malim vlagateljem, vendar se osredotoča na prenosljive vrednostne papirje, da
zagotovi zadostno likvidnost, ki mora biti na voljo v podporo odkupom na
zahtevo. Zato skladi v okviru KNPVP ne morejo prispevati k financiranju
obveznosti potrpežljivega kapitala pri infrastrukturi in drugih projektih.
Čeprav pobuda KNPVP glede na vrednost, ki jo zelo likvidni skladi imajo za mnogo
malih vlagateljev, ne pomeni nujno, da bo vzpostavitev EDIS privabila zanimanje
vlagateljev na podobni ravni, njen uspeh kaže, da imajo lahko pobude v okviru
celotne EU močan vpliv na razvijanje trga in zaupanja vlagateljev. 
Vzpostavitev evropskih skladov tveganega
kapitala (EuVECA) in evropskih skladov za socialno podjetništvo (EuSEF) bo
skupaj z EDIS pomagala prispevati k financiranju evropskega gospodarstva.
Vendar sta shemi EuVECA in EuSEF usmerjeni na zelo specifično nišo evropskega
gospodarstva: na zagonska podjetja, ki jih financira tvegani kapital, in na
podjetja, ki so specializirana za doseganje vpliva na družbo. 
Pristop predloga glede EDIS je širši kot pri
skladih EuVECA in EuSEF. Njegov namen je usmerjenost na širok nabor razredov
dolgoročnih sredstev in vzpostavitev investicijskega sklada, ki bi ga bilo
mogoče prodati tudi malim vlagateljem. S tem se pojavi potreba po treh osnovnih
značilnostih: (1) specifičnih pravilih za produkte, ki zajemajo primerna
sredstva in njihovo diverzifikacijo, (2) visoki stopnji usposobljenosti oseb,
ki jim bo dovoljeno upravljati in tržiti EDIS in (3) uskladitvi naložbenega
horizonta EDIS ter pričakovanj njegovih vlagateljev glede odkupa.
Potreba po pravilih za produkte
Cilj je, da novi okvir EDIS ustvari „drugi potni
list za male vlagatelje“, ki bo upošteval preizkušen pristop KNPVP glede
specifikacij produktov in razpršitve tveganja. Obstaja veliko zanimanje
vlagateljev za možnosti vlaganja v razrede dolgoročnih sredstev, ki skozi svojo
celotno življenjsko dobo pridobivajo vrednost (mala ali srednja podjetja) ali
ki v obdobju držanja zagotavljajo stalen dohodek (infrastrukturna sredstva).
Takšen instrument želijo zlasti pokojninski načrti, ki jih upravljajo občine,
volilni okraji, mala in velika podjetja, ali svobodni poklici. Ker taki skladi
z dolgoročnimi sredstvi v številnih državah članicah ne obstajajo, so
vlagateljev v teh državah izključeni iz te naložbene možnosti. Čezmejni potni
list bo ta položaj izboljšal. 
Za zadovoljitev teh potreb vlagateljev bodo EDIS
lahko vlagali v vse vrste sredstev, s katerimi se ne trguje na organiziranih
trgih. Ta sredstva so nelikvidna in zato je pri njihovem nakupu potreben sklad
za dolgoročne obveznosti. Enako velja za tiste, ki vlagajo v tak sklad.
Sredstva, ki ne kotirajo na sekundarnem trgu, in katerih lastniki porabili
veliko časa pri iskanju kupca, bi zajemala naslednje: (1) naložbe v
infrastrukturne projekte, na primer na področju prometa, energije ali
izobraževanja; (2) naložbe v podjetja, ki ne kotirajo na borzi, v praksi v
glavnem MSP; (3) naložbe v nepremičninska sredstva, kakor so zgradbe, ali
neposreden nakup infrastrukturnih sredstev. 
Zato bo zgolj dejstvo, da se s sredstvom ne
trguje na organiziranem trgu, dovolj, da šteje kot dolgoročno sredstvo. Ta
sredstva so nelikvidna, ker brez javnega trgovanja niso na voljo razpoložljivi
kupci sredstva. Ta sredstva pa so pogosto tudi zelo nesistematična in bodo
privlačna le za kupce, ki lahko opravijo svoj pregled skrbnosti in so
specializirani na zadevnem področju. Na primer, ko EDIS vlagajo v projektno
podjetje, se pričakuje, da dolgo časa ne bo zlahka določljivega kupca tega
deleža. 
Zaradi dejanskega pomanjkanja likvidnosti
predlog EDIS ne vključuje predpisovanja vnaprej določenih obdobij držanja.
Glede na visoko stopnjo skrbnosti, ki jo zahtevajo naložbe v dolgoročna
sredstva, se ne zdi, da bi bonitetna politika predpisovala najkrajše mogoče
obdobje držanja. To je zato, ker bo vsaka odločitev o naložbi drugačna,
upravitelji EDIS pa so najprimernejši za odločanje, kako dolgo želijo držati
naložbo v sredstvo, da bi dosegli obljubljen donos. To se precej razlikuje od
upraviteljev KNPVP, ki spremljajo makroekonomska gibanja ali dnevna gibanja na
borzi. 
Prav tako se zdi potrebno zagotoviti prožnost
upraviteljev glede natančnega časovnega okvira, v katerem mora biti oblikovan
portfelj dolgoročnih sredstev. Zato predlog dovoljuje petletno obdobje, v
katerem se lahko oblikuje dolgoročni portfelj sredstev. Poleg tega predlog
upravitelju omogoča, da v likvidne vrednostne papirje vloži do 30 %
kapitala EDIS. Ta likvidnostna rezerva je bila zasnovana, da se EDIS omogoči
upravljanje denarnega toka, do katerega prihaja med sestavo dolgoročnega
portfelja. Upravitelju tudi omogoča, da naloži presežek denarnih sredstev, do
katerega pride „med naložbami“ – tj. ko se dolgoročno sredstvo proda, da se
nadomesti z drugim. 
Za vzpostavitev zaupanja vlagateljev in pravne
varnosti, še posebej za male vlagatelje, na katere so usmerjeni EDIS, a ne le
zanje, predlagana shema potrebuje niz strogih, a prilagodljivih pravil za
produkte. Pravila za produkte so najustreznejši način, kako izpolniti
ugotovljene dolgoročne potrebe po financiranju in opremiti EDIS s predvidljivim
profilom produkta. Ko bodo EDIS izdana dovoljenja, bodo na voljo za trženje profesionalnim
in malim vlagateljem v drugih državah članicah.
EDIS prinašajo vlagateljem priložnost za
diverzifikacijo njihovih naložbenih portfeljev. Sredstva, v katera predlagani
EDIS lahko vlaga, so alternativne naložbe, ki se po naravi zelo razlikujejo od bolj
tradicionalnih delnic in vrednostnih papirjev, ki kotirajo na borzi in ki jih
drži veliko vlagateljev. Zaradi strogih pravil o diverzifikaciji, ki jih
vsebuje okvir KNPVP, bi lahko upravljanje EDIS postalo predrago ali celo
nemogoče, vendar bi razumna raven diverzifikacije finančnih instrumentov EDIS
vseeno koristila.
Korist zaradi diverzifikacije imajo tako mali
kot institucionalni ali „zahtevni“ vlagatelji, na primer premožni posamezniki.
Predlagana stroga pravila za produkte in zaščita vlagateljev, ki jo ta pravila
vzpostavljajo, so zasnovana zato, da so EDIS primerni za male vlagatelje.
Potreba po visoki usposobljenosti glede
upravljanja
Zaradi pomanjkanja likvidnosti in ker deleži v
razredih dolgoročnih sredstev, na katere je usmerjen EDIS, niso uvrščeni na
organiziran trg, vsi razredi dolgoročnih sredstev, v katere lahko EDIS vlaga,
spadajo v kategorijo „alternativnih naložb“ (glej zgornji opis alternativnih
naložb). Zato je nujno, da EDIS upravljajo podjemi, ki imajo ustrezno
dovoljenje za upravljanje in trženje alternativnih naložb v okviru Direktive o
upraviteljih alternativnih investicijskih skladov (Direktive UAIS). 
Zato bo predlagani okvir EDIS vzpostavljen na
osnovi pridobitve dovoljenja za upravljanje v Direktivi UAIS[4], v kateri so določena splošna
pravila za upravitelje alternativnih investicijskih skladov, ki upravljajo
sklade in jih tržijo profesionalnim vlagateljem. Dodana bodo posebna pravila za
produkte EDIS, tako da bodo profesionalni in mali vlagatelji, ki jih zanimajo
profili donosov, povezani z naložbami v dolgoročna sredstva, EDIS zlahka
prepoznali. 
Predlagani okvir EDIS temelji na določbah o
čezmejnem delovanju v Direktivi UAIS in „evropski“ licenci za trženje
profesionalnim vlagateljem dodaja „evropsko“ licenco za trženje EDIS malim
vlagateljem. Ker je EDIS mogoče prodati malim potrošnikom, je treba potrošnike
še bolj zaščititi, na primer s strožjimi pravili EDIS, ki prepovedujejo
vlaganje v sredstva, pri katerih lahko nastane nasprotje interesov, s pravili o
preglednosti, ki zahtevajo objavo dokumenta s ključnimi informacijami, in s
posebnimi pogoji trženja.
Glede na zgornje lahko EDIS pridobi dovoljenje
le, če ima tudi njegov upravitelj dovoljenje v okviru Direktive UAIS. Večina
sredstev, v katere vlaga EDIS, mora biti po opredelitvi takšnih, ki se držijo
dolgoročno. Prevelika koncentracija v enem samem finančnem instrumentu ali
podjemu prinaša vlagateljem tveganja, ki se lahko izkažejo kot zelo težavna za
upravljanje. Za odpravo teh tveganj se bo moral EDIS držati pravil o diverzifikaciji.
Poleg tega so predlagane omejitve glede uporabe izvedenih finančnih
instrumentov v zvezi s sredstvi EDIS ter kapica pri zadolževanju.
Potreba po uskladitvi horizontov
vlaganja in odkupa
Sredstva, v katera vlaga EDIS, bodo že po
svoji naravi nelikvidna. To pomeni, da ne bodo brez težav na voljo za nakup in
prodajo. Morda za dolgoročna sredstva ne bo zanesljivega sekundarnega trga, kar
je dejstvo, ki bi lahko otežilo njihovo vrednotenje in prodajo. Nelikvidnost
sredstev sama po sebi ne predstavlja težave, predlog o EDIS pa je zasnovan z
namenom vzpostavljanja naložbenega instrumenta, primernega za tovrstna
sredstva. Zahteve Direktive UAIS tudi obravnavajo ta vprašanja, na primer v
povezavi z vrednotenjem in z zahtevo, da imajo upravitelji vzpostavljene
ustrezne pravilnike in mehanizme vrednotenja.
Nelikvidna narava sredstev bi lahko v času,
preden finančni instrument ali projekt, v katerega je bilo vloženo, doseže
svojo pričakovano zapadlost, skladom otežila izpolnjevanje zahtev vlagateljev
po odkupu. Potreba po vzdrževanju likvidnih sredstev za izpolnjevanje zahtev po
odkupu bi denarna sredstva tudi preusmerila stran od prvotnega namena EDIS, ki
je vlaganje v dolgoročne finančne instrumente. Poleg tega bi možnosti za
zgodnji odkup, tj. preden se izteče življenjska doba naložbe sklada, vzbudile
potrebo po prodaji sredstev, s katero bi izpolnili zahteve po zgodnjem odkupu.
Obstaja nevarnost, da bi morala biti ta sredstva prodana po cenah prisilne
prodaje, te pa bi bile veliko nižje od cen, za katere upravitelj sklada meni,
da bi jih sredstvo doseglo pri prodaji, ki ne bi bila prisilna. Takšna prodaja
bi lahko tudi zmanjšala vse dotoke prihodkov, plačanih drugim vlagateljem, ki
ne bi prenehali vlagati v EDIS. Zato EDIS vlagateljem ne bodo dajali možnosti
zgodnjega odkupa. S tem pristopom bo odpravljena možnost nasprotij interesov
med vlagatelji, ki izstopajo, in vlagatelji, ki ostajajo.
EDIS, združen z Direktivo UAIS, bo imel strogo
upravljanje in okvir za produkte, ki sta zasnovana tako, da bodo vlagatelji
lahko zaupali v preudarnost, kompetentnost in poštenost upravljanja svojih
naložb. To, da med življenjsko dobo izbranih naložb odkupi ne bodo dovoljeni,
bo moralo biti jasno nakazano, tako da ne bo prihajalo do nerealnih pričakovanj
glede likvidnosti sklada. Z razširitvijo EDIS na male vlagatelje bo tudi
zagotovljeno, da bo na voljo kar najširši sklad kapitala.
Poleg tega je premija za nelikvidnost,
povezana z naložbo v dolgoročna sredstva, mogoča le, če se upravitelj EDIS
lahko vključi v projekte za daljše časovno obdobje, ne da bi bil pri tem pod
stalnim pritiskom glede odkupa. Kot je poudarjeno v oceni učinka, premija za
nelikvidnost, ki izhaja iz naložb v dolgoročna sredstva, zahteva obdobje
držanja med 10 in 20 leti. Na primer, letna donosnost na nepremičninskem
področju v višini 12,71 % presega 10,94-odstotni donos S&P 500
(delniški indeks) in 7,70-odstotni donos značilnega obvezniškega indeksa, če se
ocenjuje v obdobju, ki traja 14 let. Prav tako je ugodno donosnost skladov
tveganega kapitala v ZDA – letni donosi v višini 16,5 % v primerjavi z 11,2-odstotnim
donosom S&P 500 – mogoče doseči le, če se izbere naložbeno obdobje, ki
traja 20 let. 
Pozitivne donose naložbe v dolgoročna sredstva
bi bilo treba oceniti tudi na podlagi spremljajočih tveganj. Tako kot pri
tradicionalnih naložbah v delnice in obveznice je tudi tu prisotno tveganje
izgube celotnega kapitala. Vendar dolgoročna sredstva od prenosljivih
vrednostnih papirjev, ki trgujejo na organiziranem trgu, razlikuje tveganje
nelikvidnosti. V nasprotju z delnicami in obveznicami, ki jih je običajno
mogoče zlahka prodati na organiziranem trgu, dolgoročna sredstva nimajo koristi
od likvidnih sekundarnih trgov in pogosto traja mesece ali leta, da se takšno
sredstvo lahko proda. Zato osnutek predloga zahteva, da je izbrana življenjska
doba EDIS zadosti dolga, da se skrbna izbira in dolgoročna obveznost
prilagodita izbranemu projektu, podjetju ali realnemu sredstvu.
V teh okoliščinah mora prihodnji potni list
sklada spremljati zadostna stopnja prožnosti upravitelja pri izbiri sredstev in
določanju časovnega okvira, v katerem se držijo pred odkupom. To pojasnjuje,
zakaj pristop v osnutku predloga ne predpisuje fiksnih časovnih obdobij za
držanje naložbenih sredstev ali za trajanje samega EDIS. 
Novi EDIS bi tako moral imeti prilagodljive
naložbene politike in obdobja držanja. Cilj je pritegniti kritično maso
upraviteljev, ki bodo ponudili čezmejni instrument in tako pritegnili kritično
maso sredstev in vlagateljev. Zato bi morala življenjska doba sklada ustrezati
posebnemu profilu sredstev, v katera bo vlagal. To vpliva na možnosti odkupa,
ki jih lahko takšen sklad realno ponudi. Izkušnje z odprtimi dolgoročnimi
skladi na nacionalnih trgih kažejo, da sklad ne more ponuditi odkupov, dokler
ima naložbe v dolgoročna sredstva, ki jih obravnava predlog. Prilagoditev
življenjske dobe sklada trajanju naložbenih sredstev je najboljši možen pristop
za zagotovitev, da imajo upravitelji možnost vlaganja v sredstva, ki zahtevajo
dolgoročne obveznosti, in s tem prispevajo k financiranju gospodarstva.
Ponujanje možnosti odkupa na zgodnejši stopnji brez dvoma izniči dolgoročne
obete sklada. To bi zmanjšalo njegovo privlačnost za večino vlagateljev v
pokojninske načrte, ki namesto možnosti zgodnjega odkupa želijo dolgoročen in
stalen dohodek.
To pa seveda ne pomeni, da vlagatelji ne
morejo odkupiti svojih naložb pred iztekom življenjske dobe EDIS. Veliko
uspešnih dolgoročnih skladov na nacionalni ravni iz ocene učinka Komisije je
strukturiranih kot podjetja, ki kotirajo na borzi. To vlagateljem omogoča, da s
svojimi delnicami ali enotami iz sklada trgujejo na sekundarnem trgu. Če
želimo, da dolgoročne naložbe dejansko postanejo privlačne za male vlagatelje
ali skupnost malih vlagateljev na splošno, bodo sekundarni trgi glavno mesto
trgovanja, na katerem bo mogoče vložiti v dolgoročni sklad ali ga zapustiti. 
V EDIS bodo naložbeni produkti v smislu, kot
ga določa Direktiva o trgih finančnih instrumentov (MiFID)[5] in bodo morali zato
izpolnjevati vse zahteve navedene direktive glede trženja, prodaje in
razkritja.
Predlagani novi EDIS bo na voljo za trženje
vlagateljem po vsej Evropski uniji. Zato je pomembno vzpostaviti zaupanje
vlagateljev v to, da bo raven zaščite, ki je bodo deležni, enaka ne glede na
poreklo upravitelja sklada. Zato je predlagani pravni instrument uredba, saj je
to najprimernejši način za doseganje skladnih, jasnih in neposredno veljavnih
pravil po vsej Uniji. 
2.           REZULTATI POSVETOVANJ Z
ZAINTERESIRANIMI STRANMI IN OCEN UČINKA
2.1.        Posvetovanje z
zainteresiranimi stranmi
Od sredine leta 2012 je imela Evropska
komisija obsežna posvetovanja s predstavniki več različnih organizacij.
Posvetovanja so potekala v obliki dvo- ali večstranskih srečanj, pisnega
javnega posvetovanja glede vprašanj upravljanja s premoženjem[6], vključno z dolgoročnimi
naložbami, in naknadnega vprašalnika, ki je bil razdeljen zainteresiranim
stranem. Službe Komisije so v zvezi s poglavjem o dolgoročnih naložbah prejele 65
odgovorov. Z naknadnim vprašalnikom je prišlo 50 odgovorov. Z upravitelji skladov,
ki delujejo na infrastrukturnih in dolgoročnih trgih, z združenji za
upravljanje skladov in z malimi vlagatelji ter s predstavniki institucionalnih
vlagateljev so bili opravljeni dodatni dvostranski pogovori.
2.2.        Ocena učinka
Komisija je v skladu s svojo politiko o
„boljši zakonodaji“ izvedla oceno učinka za možnosti politike. Te možnosti so
vsebovale širok nabor možnosti politike, ki so segale od odločitve, da se ne
sprejme noben ukrep, in združevanja razredov dolgoročnih sredstev v obstoječi
okvir KNPVP do vzpostavitve naložbenega instrumenta samo za profesionalne
vlagatelje ali naložbenega instrumenta, odprtega za vse vlagatelje, z možnostmi
odkupa ali brez.
Vse te možnosti so bile analizirane glede na
splošna načela povečevanja pretoka kapitala, ki je na voljo za dolgoročno
financiranje evropskega realnega gospodarstva, in povečevanja skladnosti
enotnega trga. Vendar mora biti kateri koli novi mehanizem financiranja v
takšnem okviru, da cilj vzpostavitve ekonomij obsega za upravitelje skladov in
povečanja izbire ne bo v nasprotju s potrebo po obveščanju in zagotavljanju
ustrezne zaščite za vse kategorije vlagateljev. 
Izbrana možnost je namenjena vzpostavitvi
dolgoročnega naložbenega instrumenta, ki bo odprt tako za profesionalne kot za
male vlagatelje. V skladu z nelikvidnimi lastnostmi razredov dolgoročnih
sredstev pravice za odkup pred iztekom življenjske dobe sklada ne bodo na
voljo. Značilnosti predlaganega EDIS bodo takšne, da bodo dostop do EDIS
dovoljevale najširšemu krogu vlagateljev. Tako bo potencialni sklad kapitala,
ki je na voljo za takšne naložbe, kar največji. EDIS bodo morali izpolnjevati
pravila za produkte, ki bodo zasnovana tako, da bodo omogočala zadostno
diverzifikacijo, obravnavala potencialna nasprotja interesov, povečevala preglednost
glede stroškov in omejevala uporabo izvedenih finančnih instrumentov in
finančnih vzvodov. Te značilnosti so vzpostavljene za zaščito malih
vlagateljev. Ker pravice do odkupa med življenjsko dobo sklada ne bodo na
voljo, bo lahko več kapitala sklada vloženega v sredstva, ki so nelikvidna.
Tovrstna odsotnost pravice do odkupa malim in profesionalnim vlagateljem tudi
zelo jasno kaže, da je narava obveznosti dolgoročna.
Pripombe odbora za oceno učinka, izražene v
mnenju z dne 31. maja2013, so bile upoštevane. Opis težave je izboljšan,
tako da je bolj jasno, kakšen je njen obseg in kakšen je časovni razpored
predloga. Izboljšana sta tudi opis možnosti in analiza učinkovitosti želene
možnosti. Ocena učinka zdaj tudi podrobneje pojasnjuje, zakaj se predlog
razlikuje od določenih stališč, ki so jih med posvetovanji izrazile nekatere
zainteresirane strani. Še posebej se je izboljšalo razmišljanje glede odločitve
za izločitev pravic do odkupa tako z vidika zaščite vlagateljev kot z vidika
pričakovane odločitve za novo možnost s strani vlagateljev. Pri nekaterih
manjših vlagateljih morda obstaja manjša verjetnost, da bodo vlagali v sklad
brez pravic do odkupa na zahtevo, vendar pa bi tveganja, povezana z omogočanjem
takšnih pravic, lahko ogrozila model sklada, manjša učinkovitost naložb za
zagotovitev dodatne likvidnosti pa bi zmanjšala vpliv vseh dodatnih
povpraševanj malih vlagateljev.
3.           PRAVNI ELEMENTI PREDLOGA
3.1.        Pravna podlaga in izbira
pravne oblike
Pravna podlaga Uredbe je člen 114(1) PDEU,
ki uvaja enotne določbe, osredotočene na delovanje notranjega trga. Preudarna
pravila za produkte vzpostavljajo omejitve tveganj, povezanih z investicijskimi
skladi, ki se usmerjajo v dolgoročna sredstva. Kot takšna ne regulirajo dostopa
do dejavnosti upravljanja s premoženjem, ampak urejajo način, kako se te
dejavnosti izvajajo, in tako zagotavljajo zaščito vlagateljev ter finančno
stabilnost. Podpirajo tudi pravilno delovanje notranjega trga.
S težnjo po integriteti notranjega trga bo
predlagani zakonodajni ukrep ustvaril zakonodajni okvir za EDIS, z namenom
zagotoviti, da bodo takšni skladi na področju celotne EU izpolnjevali dosledna
pravila in da jih bodo po tem prepoznavali vlagatelji po vsej EU. Cilj
predlagane uredbe je ustvariti nabor strogih, a prilagodljivih pravil, ki še
posebej ustrezajo dolgoročni naravi obravnavanih naložb. Predlagana pravila
morajo zagotoviti tudi enake pogoje delovanja za različne upravitelje
dolgoročnih investicijskih skladov. Zato ta zakonodajni predlog v korist vseh
vlagateljev in za nemoteno delovanje enotnega trga na področju finančnih
storitev usklajuje pogoje delovanja za vse ustrezne akterje na trgu
investicijskih skladov.
Uredba velja za najprimernejši pravni
instrument za uvedbo enotnih zahtev, ki bodo med drugim obravnavale obseg
primernih sredstev, sestavo portfelja, pravila o diverzifikaciji, politiko
odkupa in pravila glede izdaje dovoljenj za sklade, ki nameravajo sodelovati
pri dolgoročnih naložbah. Cilj teh pravil za produkte je zagotoviti, da bodo
EDIS delovali učinkoviteje. Opravljanje dejavnosti upravitelja EDIS določa
Direktiva UAIS. Dejavnosti upraviteljev bodo še naprej morale izpolnjevati
pravila Direktive UAIS, dolgoročne naložbene produkte pa poleg pravil Direktive
UAIS ureja predlagana uredba.
3.2.        Subsidiarnost in sorazmernost
Nacionalni zakonodajni pristopi so neizogibno
omejeni na zadevno državo članico. Če bi bil profil produkta EDIS urejen le na
nacionalni ravni, obstaja tveganje, da bi bili različni naložbeni produkti vsi
prodani kot dolgoročni investicijski skladi z različnimi značilnostmi. To bi
zmedlo vlagatelje in oviralo vzpostavitev enakih pogojev delovanja na ravni
celotne Unije za tiste upravitelje, ki EDIS ponujajo profesionalnim in/ali
malim vlagateljem. 
Ker ima sektor upravljanja sredstev čezmejno
naravo, je sedanja razdrobljenost trga EDIS povzročila, da sektor deluje
neučinkovito. Predlagani usklajeni in vzdržni okvir, ki obravnava EDIS, bo vir
dolgoročnega financiranja evropskega gospodarstva. Novi okvir bo zagotovil
financiranje različnih projektov in sektorjev ter omogočil stabilne vire
donosov za dolgoročne vlagatelje. Zato je potreben vseevropski trg EDIS,
predlagani zakonodajni ukrep pa je skladen z načelom subsidiarnosti iz
člena 5(3) Pogodbe o delovanju Evropske unije (PDEU) in Drugega protokola
o uporabi načel subsidiarnosti in sorazmernosti.
Glede sorazmernosti iz člena 5(4) PDEU
predlog dosega ustrezno ravnovesje med zadevnim javnim interesom in stroškovno
učinkovitostjo ukrepa. Predlagana pravila si prizadevajo za vzpostavitev skupne
blagovne znamke produkta, za katerega obstaja močan javni interes in ki bi
postavil temelje za skupen, konkurenčni in stroškovno učinkovit trg za EDIS po
vsej Uniji. Zahteve, ki jih morajo upoštevati različne zadevne strani, so
natančno opredeljene. Kjer je le mogoče, so zahteve oblikovane kot minimalni
standardi (npr. omejitve pri diverzifikaciji izdajatelja), zakonske zahteve pa
so oblikovane tako, da obstoječih poslovnih modelov ne ovirajo po nepotrebnem.
Parametri predlagane uredbe so še posebej primerni za dolgoročne naložbe in
posebne skupine vlagateljev, saj v celoti upoštevajo dejavnike varnosti in
zaupanja v zvezi s kakršno koli oznako EDIS. Predlog zato ne presega meja, ki
so nujne za doseganje skupnega pravnega okvira za EDIS, hkrati pa obravnava regulatorna
vprašanja, ki lahko vplivajo na blagovno znamko.
3.3.        Podrobna obrazložitev
predloga
Predlog za uredbo o evropskih dolgoročnih
investicijskih skladih (EDIS) je razdeljen na sedem poglavij. 
3.3.1.     Poglavje I – Splošne določbe
(členi 1-6)
Poglavje I vsebuje splošna pravila, kot
so vsebina in obseg predlaganega okvirja sklada, opredelitve, postopek
pridobivanja dovoljenj za EDIS (na ravni sklada) in vzajemno delovanje
predlagane uredbe in obstoječih pravil, ki urejajo pridobivanje dovoljenj s
strani upraviteljev alternativnih investicijskih skladov, kot je navedeno v
Direktivi 2011/61/EU (UAIS).
Člen 1 navaja vsebino in obseg uredbe.
Jasno navaja, da so zahteve, ki jih vsebuje uredba, izčrpne, in da zato na
nacionalni ravni ni potrebe po prestrogih predpisih. Člen 2 vsebuje
bistvene opredelitve, potrebne za enotno uporabo predlagane uredbe. Člen 3
od evropskih alternativnih investicijskih skladov zahteva, da pridobijo
dovoljenje v skladu s predlagano uredbo, če naj bi se tržili ali upravljali na
področju celotne Unije kot EDIS. Oznaka „evropski dolgoročni investicijski
skladi“ (EDIS) je rezervirana za tiste evropske alternativne investicijske
sklade, ki izpolnjujejo določbe predlagane uredbe. To pomeni, da upravitelj
razredov alternativnih sredstev, ki želi tržiti ali upravljati sklade,
usmerjene na dolgoročna sredstva, pri tem pa ne bo uporabljal predlagane
oznake, ni zavezan k izpolnjevanju določb predlagane uredbe.
V členu 4 je opisan usklajen postopek
pridobivanja dovoljenj za sklade EDIS, v členu 5 pa pogoji za tovrstno
pridobivanje dovoljenj. Člen 6 opisuje medsebojno vplivanje obstoječih
pravil Direktive UAIS in predlagane uredbe, pri čemer v bistvu določa, da mora
izpolnjevanje določb uredbe zagotoviti upravitelj EDIS.
3.3.2.     Poglavje II – Obveznosti v
zvezi z naložbeno politiko EDIS (členi7-15)
Poglavje II vsebuje pravila o politiki
dovoljenih naložb, ki jih morajo izvajati EDIS, kot so pravila v zvezi s
primernimi naložbami, sestavo portfelja in diverzifikacijo, navzkrižjem
interesov, koncentracijo in denarnimi posojili.
V členu 7 je opisano, da se tam, kjer je
to smiselno, za potrebe poglavja II vsak naložbeni razdelek EDIS obravnava
kot ločeni EDIS.
V členu 8 sta opisani dve kategoriji
finančnih sredstev, v kateri lahko EDIS vlaga: dolgoročna sredstva in sredstva,
našteta v členu 50(1) Direktive 2009/65/ES (Direktive KNPVP). Vendar
EDIS ne sme sodelovati pri prodaji sredstev na kratko, pridobivati
izpostavljenosti blagu, vstopati v pogodbena razmerja glede posojanja in
sposojanja vrednostnih papirjev, vstopati v pogodbena razmerja glede ponovnega
odkupa ali uporabljati izvedenih finančnih instrumentov, razen če so ti
instrumenti namenjeni zavarovanjem pred tveganji.
V členu 9 so podrobno razloženi pogoji za
upravičenost do dolgoročnih sredstev, kot so različne kategorije instrumentov,
ki se uporabljajo za dostop do kvalificiranih portfeljskih podjetij, naložbe v
enote ali delnice drugih EDIS in deleži v realnih sredstvih, kot so
nepremičnine, ladje ali letala. V članu 10 so opisani pogoji, ki jih mora
podjetje doseči, če želi postati kvalificirano portfeljsko podjetje.
Kvalificirano portfeljsko podjetje ne sme kotirati na borzi, sedež mora imeti v
EU in imeti mora namen financirati infrastrukturne projekte, podjetja ali
nepremičnine, ladje in letala. Ne sme biti v obliki kolektivnega naložbenega
podjema.
V členu 11 je splošno pravilo o tem, kako
mora upravitelj EDIS obravnavati nasprotja interesov. Upravitelj ne sme imeti
nobenega zasebnega interesa glede dolgoročnega sredstva, v katero je vlagal EDIS.
V členu 12 so podrobna pravila glede
sestave portfelja, ki so značilna za EDIS. Obravnava tudi pravila o
diverzifikaciji, ki jih mora v okviru primernih naložbenih sredstev spoštovati
vsak EDIS, kot so pravila o največji izpostavljenosti tveganju, ki je dovoljena
EDIS v zvezi s posamezno nasprotno stranko. Člen 13 določa največje
omejitve, ki jih lahko ima EDIS pri posameznem izdajatelju (omejitve
koncentracije). V členu 14 so navedeni pogoji, pod katerimi si EDIS lahko
sposoja denar. Člen 15 vsebuje določbe o uporabi sestave portfelja in
pravil o diverzifikaciji, pri čemer so upoštevane različne stopnje v
življenjski dobi EDIS.
3.3.3.     Poglavje III – Odkup,
trgovanje in izdajanje delnic ali enot EDIS in delitev prihodka (členi 16–20)
V poglavju III so opisane politika
odkupov EDIS, možnost trgovanja na sekundarnem trgu, izdaja novih delnic ali
enot, prodaja sredstev EDIS in delitev prihodka vlagateljem v EDIS.
V členu 16 je EDIS onemogočeno, da bi
vlagateljem ponujal pravico do odkupa pred iztekom življenjske dobe EDIS.
Življenjska doba je določena v pravilih EDIS in ustreza življenjski dobi
posameznih sredstev EDIS in njegovih dolgoročnih naložbenih ciljev.
Člen 17 določa trgovanje z enotami ali
delnicami EDIS na organiziranih trgih in prost prenos enot ali delnic sklada
tretjim strankam. V členu 18 so navedeni pogoji, ki jih mora EDIS
izpolnjevati za izdajo novih delnic ali enot, kot je predhodna ponudba
obstoječim vlagateljem, če je cena izdaje pod neto vrednostjo sredstva EDIS.
Člen 19 obravnava postopek, ki ga mora pri prodaji svojih sredstev
upoštevati vsak EDIS. V členu 20 so navedena ustrezna pravila za delitev
prihodka, ki ga ustvarjajo sredstva EDIS, od EDIS pa se tudi zahteva, da v
svojih pravilih financiranja izpostavi svojo politiko delitve.
3.3.4.     Poglavje IV – Zahteve
glede preglednosti (člena 21 in 22)
Poglavje IV vsebuje pravila o
preglednosti v primerih, ko se EDIS oglašujejo vlagateljem.
Člen 21 zahteva, da EDIS objavi dokument
s ključnimi informacijami in prospekt, preden se trži malim vlagateljem.
Prospekt in vsi drugi trženjski dokumenti morajo vlagatelje obveščati o posebni
naravi dolgoročnega vlaganja v EDIS. V členu 22 je zahteva, da mora
upravitelj EDIS vlagateljem podrobno razkriti vse stroške, povezane s skladom.
3.3.5.     Poglavje V – Trženje
(členi 23–25) 
V poglavju V so pravila, ki veljajo za
evropske upravitelje alternativnih investicijskih skladov pri trženju enot ali
delnic EDIS profesionalnim in malim vlagateljem.
V členu 23 je zahteva, da morajo imeti
upravitelji EDIS v vsaki državi članici vzpostavljene zmogljivosti, kjer
nameravajo tržiti svoje EDIS. V členu 24 so dodatne zahteve, ki jih morajo
upravitelji izpolnjevati, če želijo tržiti malim vlagateljem. V členu 25
so navedeni postopki obveščanja, ki jih vsebuje Direktiva UAIS, za pooblaščanje
upraviteljev EDIS, da lahko tržijo enote ali delnice EDIS vlagateljem tako v
matični državi članici kot v potencialni državi članici – gostiteljici.
3.3.6.     Poglavje VI – Nadzor
(členi 26–29)
V poglavju VI so navedena veljavna
pravila glede nadzora EDIS.
V členu 26 so pojasnjene zadevne vloge
pristojnih organov EDIS in upravitelja EDIS. V členu 27 je navedeno, da je
treba pooblastila pristojnih organov v okviru Direktiv KNPVP in UAIS izvajati
tudi glede na predlagano uredbo. Člen 28 se nanaša na pooblastila
Evropskega organa za vrednostne papirje in trge (ESMA), člen 29 pa
zagotavlja sodelovanje nadzornih organov.
3.3.7.     Poglavje VII – Končne določbe
(člena 30–31)
Poglavje VII vsebuje pravila glede
pregleda delovanja predvidenih pravil, ki ga pripravi Komisija, in določbe o
začetku veljavnosti predlagane uredbe.
4.           PRORAČUNSKE POSLEDICE
Proračunski vpliv uredbe o EDIS je naveden v
oceni finančnih posledic zakonodajnega predloga, priloženi predlogu.
2013/0214 (COD)
Predlog
UREDBA EVROPSKEGA PARLAMENTA IN SVETA
o evropskih dolgoročnih investicijskih
skladih
(Besedilo velja za EGP)
EVROPSKI PARLAMENT IN SVET EVROPSKE
UNIJE STA –
ob upoštevanju Pogodbe o delovanju Evropske
unije, zlasti člena 114 Pogodbe,
ob upoštevanju predloga Evropske komisije,
po predložitvi osnutka zakonodajnega akta
nacionalnim parlamentom,
ob upoštevanju mnenja Evropskega
ekonomsko-socialnega odbora[7],

v skladu z rednim zakonodajnim postopkom,
ob upoštevanju naslednjega:
(1)       Dolgoročno financiranje je
ključno orodje, ki omogoča spodbujanje evropskega gospodarstva na poti do
trajnostne, pametne in vključujoče rasti ter izgradnjo prihodnjega gospodarstva
na način, ki bo manj dovzetno za sistemska tveganja in bolj odporno. Evropski
dolgoročni investicijski skladi (EDIS) omogočajo dolgotrajno financiranje
različnih infrastrukturnih projektov ali podjetij, ki ne kotirajo na borzi, ki
izdajajo lastniške ali dolžniške instrumente, za katere kupec ni zlahka
določljiv. S financiranjem takšnih projektov EDIS prispevajo k financiranju
gospodarstva Unije. 
(2)       Na strani povpraševanja lahko
EDIS za skrbnike pokojnin, zavarovalna podjetja in druge ustanove, ki imajo
redne in ponavljajoče se obveznosti, ponudijo stabilen tok prihodkov. Kljub
zagotavljanju manjše likvidnosti kot naložbe v prenosljive vrednostne papirje
lahko EDIS ponudijo stabilen tok prihodkov za individualne vlagatelje, ki se
zanašajo na reden denarni tok, kakršnega lahko ustvari EDIS. EDIS lahko
ponudijo tudi dobre priložnosti za postopno povečevanje vrednosti kapitala za
tiste vlagatelje, ki nimajo stabilnega toka prihodkov.
(3)       Financiranje projektov v
zvezi s transportno infrastrukturo, trajnostno proizvodnjo ali distribucijo
energije, družbeno infrastrukturo (domovi ali bolnišnicami), uvedbo novih
tehnologij in sistemov za zmanjšanje porabe virov ter energije ali nadaljnjo
rastjo malih in srednjih podjetij je lahko neznatno. Kot se je pokazalo v
finančni krizi, lahko vrzeli v financiranju pomaga odpravljati dopolnitev
bančnega financiranja z več različnimi viri financiranja, ki bolje mobilizirajo
kapital. V tem pogledu imajo lahko EDIS ključno vlogo. 
(4)       Individualne vlagatelje morda
zanima vlaganje v EDIS, vendar nelikvidna narava večine naložb v dolgoročne
projekte onemogoča EDIS, da bi svojim vlagateljem zagotavljali redne odkupe.
Obveznost individualnega vlagatelja do naložbe v taka sredstva je po svoji
naravi dolgoročna naložba. EDIS bi morali biti zato strukturirani tako, da
rednih odkupov ne bi ponujali pred iztekom življenjske dobe EDIS. Poročilo,
sestavljeno tri leta po sprejetju te uredbe, bi moralo raziskati, ali je to
pravilo doseglo pričakovane rezultate v smislu distribucije EDIS in ali je v
omejenem številu primerov uvedba možnosti za nekatere posamezne male
vlagatelje, da odkupijo svoje enote ali delnice pred koncem življenjske dobe
EDIS, prispevala k povečanju distribucije EDIS med posameznimi malimi
vlagatelji.
(5)       Razrede dolgoročnih sredstev
v smislu, ki ga ima ta uredba, bi morala sestavljati podjetja, ki ne kotirajo
na borzi ali ki izdajajo lastniške ali dolžniške instrumente, za katere kupec
ni zlahka določljiv. Ta uredba bi morala prav tako zajemati realna sredstva, ki
zahtevajo znatne kapitalske odhodke na začetku obdobja. 
(6)       Če uredbe, ki bi določala
pravila glede EDIS, ne bi bilo, bi bili na nacionalni ravni morda sprejeti
nasprotujoči si ukrepi, kar bi zaradi razlik pri ukrepih za zaščito naložb
najverjetneje povzročilo izkrivljanje konkurence. Nasprotujoči si ukrepi glede
sestave portfelja, diverzifikacije in primernih sredstev, še posebej naložbe v
blago, povzročajo ovire čezmejnemu trženju skladov, ki so usmerjeni na
podjetja, ki ne kotirajo na borzi, in realna sredstva, saj vlagatelji ne morejo
enostavno primerjati različnih naložbenih možnosti, ki so jim ponujene.
Nasprotujoče si nacionalne zahteve povzročajo tudi različne ravni zaščite
vlagateljev. Poleg tega različne nacionalne zahteve, ki se nanašajo na metode
vlaganja, kot so dovoljene ravni zadolževanja, uporaba izvedenih finančnih
instrumentov, pravila, ki veljajo za prodajo na kratko, ali vrednostni papirji,
ki financirajo transakcije, povzročajo neskladnosti na ravni zaščite
vlagateljev. Različne zahteve glede odkupa in/ali obdobij držanja ovirajo
čezmejno prodajo skladov, ki vlagajo v sredstva, ki ne kotirajo na borzi. Ta
razhajanja lahko oslabijo zaupanje vlagateljev pri odločanju za vlaganje v
tovrstne sklade in zmanjšajo možnosti, ki jih imajo vlagatelji na voljo za
učinkovito izbiro med različnimi priložnostmi za dolgoročno vlaganje. Zato je
ustrezna pravna podlaga za to uredbo člen 114 Pogodbe, kot se razlaga v skladu
z ustaljeno sodno prakso Sodišča Evropske unije. 
(7)       Enotna pravila, ki bodo
veljala po vsej Uniji, so nujna, če želimo zagotoviti, da bo imel profil
produkta EDIS po vsej Uniji enotno podobo. Če želimo zagotoviti nemoteno
delovanje notranjega trga in visoko raven zaščite vlagateljev, je glede
delovanja EDIS nujno vzpostaviti enotna pravila, še posebej glede sestave
portfeljev EDIS in naložbenih instrumentov, ki jih lahko uporabljajo za
pridobivanje izpostavljenosti do podjetij, ki ne kotirajo na borzi, in realnih
sredstev. Enotna pravila glede portfelja EDIS so potrebna tudi zato, da bo
lahko EDIS, ki si prizadevajo ustvarjati redne prihodke, zagotovljeno
vzdrževanje diverzificiranega portfelja naložbenih sredstev, s katerim bodo
lahko ohranjali reden denarni tok.
(8)       Bistveno je zagotoviti, da se
opredelitev delovanja EDIS, zlasti o sestavi portfelja EDIS in naložbenih
instrumentih, ki jih lahko uporabljajo, neposredno uporablja za upravitelje
EDIS, zato je ta nova pravila treba sprejeti v obliki uredbe. To zagotavlja
tudi enotne pogoje za uporabo oznake EDIS, in sicer s preprečevanjem različnih
nacionalnih zahtev. Upravitelji EDIS bi morali upoštevati enaka pravila v vsej
Uniji, kar bo tudi okrepilo zaupanje vlagateljev v EDIS in zagotovilo
trajnostno zaupanje v oznako. Hkrati se s sprejetjem enotnih predpisov zmanjša
zapletenost regulativnih zahtev, ki veljajo za EDIS. Z enotnimi pravili se
zmanjšujejo tudi stroški upraviteljev, namenjenimi doseganju skladnosti z različnimi
nacionalnimi pravili glede upravljanja skladov, ki vlagajo v podjetja, ki ne
kotirajo na borzi, in primerljive razrede realnih sredstev. To še posebej drži
za upravitelje, ki želijo zbirati kapital čezmejno. Prav tako prispeva k
odpravi izkrivljanja konkurence.
(9)       Nova pravila glede EDIS so
tesno povezana z Direktivo 2011/61/EU Evropskega parlamenta in Sveta z dne
8. junija 2011 o upraviteljih alternativnih investicijskih skladov in
spremembah direktiv 2003/41/ES in 2009/65/ES ter uredb (ES) št. 1060/2009
in (EU) št. 1095/2010[8],
saj navedena direktiva ustvarja pravni okvir, ki ureja upravljanje in trženje
alternativnih investicijskih skladov v Uniji. Po opredelitvi so EDIS evropski
alternativni investicijski skladi, ki jih upravljajo upravitelji alternativnih
investicijskih skladov (UAIS), pooblaščeni v skladu z Direktivo 2011/61/EU.
(10)     Medtem ko Direktiva 2011/61/EU
predvideva tudi postopno ureditev neevropskih upraviteljev alternativnih
investicijskih skladov v tretjih državah, imajo nova pravila glede EDIS bolj
omejen obseg, ki poudarja evropsko razsežnost novega dolgoročnega naložbenega
produkta. Zato lahko pooblaščeni EDIS postanejo le evropski alternativni
investicijski skladi iz direktive 2011/61/EU in le, če jih upravlja evropski
upravitelj alternativnih investicijskih skladov, ki je pridobil dovoljenje v
skladu z Direktivo 2011/61/EU. 
(11)     Nova pravila, ki veljajo za
EDIS, bi morala temeljiti na obstoječem zakonodajnem okviru, ki ga vzpostavlja
Direktiva 2011/61/EU, in aktih, sprejetih za njeno izvajanje. Zato bi
morala pravila za produkte v zvezi z EDIS veljati poleg pravil, določenih v
obstoječi zakonodaji Unije. Za EDIS bi morala še posebej veljati pravila o
upravljanju in trženju, navedena v Direktivi 2011/61/EU. Enako bi morala
za čezmejne dejavnosti EDIS veljati tudi pravila glede čezmejnega opravljanja
storitev in pravice do ustanavljanja, navedena v Direktivi 2011/61/EU.
Dopolnjevati bi jih morala posebna pravila glede trženja, zasnovana za čezmejno
trženje EDIS malim in profesionalnim vlagateljem po vsej Uniji.
(12)     Za vse tiste evropske
alternativne investicijske sklade, ki se želijo tržiti kot EDIS, bi morala
veljati enotna pravila. Evropskih alternativnih investicijskih skladov, ki se
ne želijo tržiti kot EDIS, ta pravila ne bi smela zavezovati, ti skladi pa bi s
tem tudi soglašali, da ne bodo izkoriščali prednosti, ki iz tega izhajajo. Po
drugi strani podjemi za kolektivne naložbe v prenosljive vrednostne papirje
(KNPVP) in neevropski AIS ne bi bili primerni za trženje kot EDIS.
(13)     Za zagotovitev skladnosti EDIS
z usklajenimi pravili, ki urejajo dejavnosti teh skladov, je nujno zahtevati,
da EDIS dovoljenja izdajo pristojni organi. Usklajeno izdajo dovoljenj in
postopke nadzora za upravitelje AIS v okviru Direktive 2011/61/EU bi moral
zato dopolnjevati poseben postopek izdaje dovoljenj za sklade EDIS. Treba bi
bilo vzpostaviti postopke, ki zagotavljajo, da lahko EDIS upravljajo le UAIS
EU, ki imajo dovoljenje v skladu z Direktivo 2011/61/EU in so zmožni
upravljati EDIS. Uporabljeni so vsi potrebni ukrepi za zagotovitev, da bodo
EDIS lahko izpolnjevali usklajena pravila, ki urejajo dejavnosti teh skladov.
(14)     Ker imajo evropski AIS lahko
drugačne pravne oblike, ki ne pomenijo nujno statusa pravne osebe, bi bilo
treba določbe, ki zahtevajo od EDIS, da ukrepajo, razumeti v smislu, da se v
primerih, ko so EDIS ustanovljeni kot evropski AIS in zato, ker nimajo statusa
pravne osebe, ne morejo ukrepati sami, nanašajo na upravitelja.
(15)     Za zagotovitev, da bodo EDIS
vlagali v dolgoročne naložbe, bi morala pravila glede portfelja EDIS zahtevati
jasno opredelitev kategorij sredstev, ki bi bila primerna za vlaganje s strani
EDIS, in pogojev, pod katerimi bi bila primerna. EDIS bi morala v primerna naložbena
sredstva vložiti vsaj 70 % svojega kapitala. Za zagotovitev integritete
EDIS je tudi zaželeno, da se EDIS prepove sodelovanje pri določenih finančnih
transakcijah, ki bi zaradi pojava dodatnih tveganj, različnih od tistih, ki so
pri skladu, namenjenemu dolgoročnim naložbam, pričakovana, lahko ogrozile
njihovo naložbeno strategijo in cilje. Zagotoviti bi bilo treba jasno
usmerjenost na dolgoročne naložbe, kar lahko koristi malim vlagateljem, ki so
jim manj običajne naložbene strategije tuje. Zato EDIS ne bi smelo biti
dovoljeno vlagati v izvedene finančne instrumente, razen za zavarovanje pred
tveganji glede trajanja in valute drugih sredstev. Zaradi likvidne narave blaga
in izvedenih finančnih instrumentov, ki zagotavlja posredno izpostavljenosti, naložbe
v blago ne potrebujejo dolgoročnih obveznosti vlagateljev in bi jih bilo zato
treba izključiti. To načelo se ne uporablja za naložbe v infrastrukturo ali
družbe, povezane z blagom ali katerih uspešnost je neposredno povezana z
donosnostjo blaga, npr. kmetije v primeru kmetijskih proizvodov ali elektrarne
v primeru energetskih proizvodov.
(16)     Opredelitev, kaj predstavlja
dolgoročno naložbo, je široka. Ne da bi pri tem nujno zahtevala dolgoročna
obdobja držanja za upravitelja EDIS, so primerna naložbena sredstva v splošnem
nelikvidna, zahtevajo dolgoročne obveznosti za določeno obdobje in imajo
dolgoročen ekonomski profil. Primerna naložbena sredstva so neprenosljivi
vrednostni papirji in zato nimajo dostopa do likvidnosti sekundarnih trgov.
Pogosto zahtevajo obveznosti za določen čas, kar omejuje možnosti njihovega
trženja. Narava ekonomske dobe naložbe, ki jo zahtevajo EDIS, je zaradi visokih
kapitalskih obveznosti in dolžine obdobja, ki je potrebno za ustvarjanje
donosov, dolgoročna. Zato takšna sredstva ne ustrezajo naložbam s pravicami
odkupa.
(17)     EDIS bi moralo biti dovoljeno
vlagati tudi v sredstva, ki niso primerna naložbena sredstva, saj bi to lahko
bilo potrebno, če želijo učinkovito upravljati svoj denarni tok, a le, če je to
v skladu z njihovo dolgoročno naložbeno strategijo.
(18)     Primerna naložbena sredstva se
morajo razumeti, kot da vključujejo deleže, kot so lastniški ali navidezni
lastniški instrumenti, dolžniški instrumenti v kvalificiranih portfeljskih
podjetjih in posojila, ki so jim dana. Vključevati bi morala tudi deleže v
drugih skladih, ki so usmerjeni na sredstva, kot so naložbe v podjetja, ki ne
kotirajo na borzi in ki izdajajo lastniške ali dolžniške instrumente, za katere
kupec ni zlahka določljiv. Neposredni deleži realnih sredstev, razen če so
listinjena, bi morali tudi ustvariti razred primernih sredstev.
(19)     Navidezni lastniški
instrumenti se morajo razumeti, kot da vsebujejo vrsto finančnega instrumenta,
ki je kombinacija lastniškega in dolžniškega kapitala, katerega donos je
povezan z dobičkom ali izgubo kvalificiranega portfeljskega podjetja in
katerega poplačilo v primeru neizpolnitve obveznosti ni v celoti zavarovano.
Taki instrumenti vključujejo vrsto finančnih instrumentov, kot so podrejena
posojila, tihi deleži, udeležbena posojila, pravice do udeležbe pri dobičku,
zamenljive obveznice in obveznice z nakupnim bonom. 
(20)     EDIS bi moralo biti kot odraz
obstoječih poslovnih praks dovoljeno kupovati obstoječe delnice kvalificiranega
portfeljskega podjetja od obstoječih delničarjev tega podjetja. Za zagotovitev
kar najširših možnosti za zbiranje sredstev bi morale biti dovoljene tudi
naložbe v druge EDIS. Za preprečevanje razpršitve naložb v kvalificirana
portfeljska podjetja bi bilo EDIS dovoljeno vlagati le v druge EDIS, če ti
skladi niso že sami vložili več kot 10 % svojega kapitala v druge EDIS.
(21)     Uporaba finančnih podjetij je
morda nujna za zbiranje in organizacijo prispevkov različnih vlagateljev,
vključno z naložbami javne narave, v infrastrukturne projekte. Zato bi bilo
treba EDIS dovoliti, da v primerna naložbena sredstva vlagajo prek finančnih
podjetij, če so ta podjetja zavezana financiranju dolgoročnih projektov.
(22)     Vlagateljem bi bilo treba
zagotoviti, da EDIS neposredno prispevajo k razvoju dolgoročnih naložb, zato bi
morali biti EDIS omejeni na naložbe v podjetja, ki ne kotirajo na borzi.
Kvalificirana portfeljska podjetja zato ne bi smela biti uvrščena na
organizirane trge. Kvalificirana portfeljska podjetja vključujejo
infrastrukturne projekte, naložbe v podjetja, ki ne kotirajo na borzi in želijo
rasti, in naložbe v nepremičnine ali druga realna sredstva, ki bi lahko bila
primerna za namene dolgoročnih naložb.
(23)     Ker so infrastrukturni
projekti obsežni, zahtevajo veliko kapitala, ki mora ostati naložen dolgo časa.
Taki infrastrukturni projekti vključujejo stavbno infrastrukturo, kot so šole,
bolnišnice ali zapori, družbeno infrastrukturo, kot so neprofitna stanovanja,
transportno infrastrukturo, kot so ceste, množični tranzitni sistemi ali
letališča, energetsko infrastrukturo, kot so energetska omrežja, projekti
prilagajanja podnebnim spremembam in zmanjšanja posledic teh sprememb,
elektrarne ali cevovodi, infrastrukturo za upravljanje voda, kot so vodovodni
sistemi, kanalizacija ali namakalni sistemi, komunikacijsko infrastrukturo, kot
so omrežja, in infrastrukturo za ravnanje z odpadki, kot so sistemi
recikliranja ali zbiranja odpadkov. 
(24)     Podjetja, ki ne kotirajo na
borzi, se lahko spopadajo s težavami pri dostopu do kapitalskih trgov in
financiranju nadaljnje rasti ter širitve. Zasebno financiranje prek lastniških
deležev ali posojil je običajen način zbiranja finančnih sredstev. Ker so
takšni instrumenti po svoji naravi dolgoročne naložbe, zahtevajo potrpežljivi
kapital, ki ga lahko zagotovijo EDIS.
(25)     Naložbe v realna sredstva
zahtevajo potrpežljivi kapital, in sicer zaradi odsotnosti likvidnih
sekundarnih trgov. Investicijski skladi predstavljajo bistven vir financiranja
sredstev, za katera so potrebni veliki kapitalski odhodki. Za ta sredstva je
pogosto potrebno kapitalsko združevanje, da se doseže želena stopnja
financiranja. Takšne naložbe potrebujejo dolgo časovno obdobje zaradi na
splošno dolge ekonomske dobe, povezane s temi sredstvi. Običajno je za
amortizacijo naložbe v znatna realna sredstva potrebnih več let. Da bi olajšali
razvoj tako velikih sredstev, bi morali EDIS imeti možnost, da neposredno
vlagajo v realna sredstva v vrednosti več kot 10 milijonov EUR. V
praksi bi to vključevalo sredstva, kot so infrastruktura, nepremičnine, ladje,
letala ali železniški vozni park. Zato je treba neposredne deleže v realnih
sredstvih obravnavati enako kot naložbe v kvalificirana portfeljska podjetja.
(26)     Če ima upravitelj delež v
portfeljskem podjetju, obstaja tveganje, da bo svoje interese postavil pred
interese vlagateljev v sklad. Takšnim nasprotjem interesov se je treba
izogniti, zato bi morali EDIS vlagati le v sredstva, ki niso povezana z
upraviteljem.
(27)     Če želimo upraviteljem EDIS
dovoliti določeno stopnjo prilagodljivosti pri naložbah njihovih skladov, bi
bilo treba dovoliti trgovanje z naložbami, ki niso dolgoročne, v obsegu do
največ 30 % njihovega kapitala.
(28)     Za omejevanje tveganih dejanj
EDIS je nujno zmanjšati tveganje izpostavljenosti do nasprotne stranke, tako da
se njihov portfelj podvrže jasnim zahtevam po diverzifikaciji. Vsi izvedeni
finančni instrumenti, s katerimi se trguje na prostem trgu (izvedeni finančni
instrumenti OTC) bi morali izpolnjevati zahteve Uredbe (EU) št. 648/2012
Evropskega parlamenta in Sveta z dne 4. julija 2012 o izvedenih
finančnih instrumentih OTC, centralnih nasprotnih strankah in repozitorijih
sklenjenih poslov[9].
(29)     Za preprečevanje znatnega
vpliva, ki bi ga EDIS, ki vlagajo, lahko imeli na upravitelje drugih EDIS ali
izdajatelja, se je nujno izogniti pretirani koncentraciji EDIS na eno samo
naložbo.
(30)     Da se upraviteljem EDIS med
življenjsko dobo sklada omogoči zbiranje dodatnega kapitala, bi jim moralo biti
dovoljeno izposojanje denarja v obsegu do 30 % kapitala sklada. Namen tega
bi bila zagotovitev dodatnega donosa vlagateljem. Za preprečevanje tveganja
zaradi različnih valut bi si EDIS lahko izposojali le v valuti, v kateri
upravitelj pričakuje, da bo pridobil sredstvo. 
(31)     Zaradi dolgoročne in
nelikvidne narave EDIS bi morali upravitelji imeti dovolj časa za vzpostavitev
naložbenih omejitev. Pri času, ki je potreben za uvedbo teh omejitev, bi bilo
treba upoštevati posebnosti in značilnosti naložb, ki pa ne sme preseči petih
let.
(32)     Ne glede na dejstvo, da EDIS
ne ponujajo pravic odkupa pred iztekom svoje življenjske dobe, nič ne bi smelo
preprečiti sprejetja v trgovanje enot ali delnic posameznega EDIS na
organiziranem trgu, kot je določeno v členu 4(14) Direktive 2004/39/ES
Evropskega parlamenta in Sveta z dne 21. aprila 2004 o trgih finančnih
instrumentov[10],
v večstranskem sistemu trgovanja, kot je opredeljen v členu 4(15)
Direktive 2004/39/ES, ali v organiziranem sistemu trgovanja, kot je
opredeljen v točki (…) Uredbe (…), pri čemer imajo vlagatelji
možnost, da svoje enote ali delnice prodajo pred iztekom življenjske dobe EDIS.
Pravila ali akti o ustanovitvi EDIS zato ne bi smeli preprečiti, da se enote
ali delnice sprejmejo v trgovanje na organiziranih trgih ali da se z njimi tam
trguje, poleg tega pa tudi ne bi smeli preprečiti vlagateljem, da prosto
prenesejo svoje delnice ali enote na tretje osebe, ki jih želijo kupiti.
(33)     Da se vlagateljem omogoči
učinkovit odkup njihovih enot ali delnic ob koncu življenjske dobe sklada, bi
moral upravitelj portfeljska sredstva EDIS začeti prodajati pravočasno, da se
zagotovi pravilna realizacija vrednosti. Pri določanju urejenega časovnega
razporeda dezinvestiranja bi moral upravitelj EDIS upoštevati različne profile
zapadlosti naložb in čas, potreben za iskanje kupca sredstev, v katera je
vlagal EDIS. Ker vzdrževanje naložbenih omejitev v tem časovnem obdobju za
unovčenje ni praktično, bi morala njihova veljavnost z začetkom tega obdobja
prenehati.
(34)     Sredstva, v katera je EDIS
vlagal, lahko v času življenjske dobe sklada začnejo kotirati na organiziranem
trgu. Če se to zgodi, sredstvo ne izpolnjuje več zahteve te uredbe, da ne sme
kotirati na borzi. Da se upraviteljem omogoči dezinvestiranje takega sredstva
na urejen način, se lahko to sredstvo do treh let upošteva v zahtevi po 70-odstotni
omejitvi primernih naložbenih sredstev.
(35)     Ob upoštevanju posebnih
značilnosti EDIS in ciljnih malih ter profesionalnih vlagateljev je pomembno,
da se vzpostavijo stroge zahteve po preglednosti, ki bodo bodočim vlagateljem
omogočale informirano presojo in popolno zavedanje predvidenih tveganj. Poleg
upoštevanja zahtev glede preglednosti iz Direktive 2011/61/EU bi morali EDIS
tudi objaviti prospekt, vsebina katerega bi morala nujno vsebovati vse
informacije, ki jih morajo kolektivni naložbeni podjemi zaprtega tipa razkriti
v skladu z Direktivo 2003/71/ES Evropskega parlamenta in Sveta[11] ter Uredbo Komisije (ES)
št. 809/2004[12].
Za trženje EDIS malim vlagateljem bi morala biti obvezna objava dokumenta s
ključnimi informacijami v skladu z Uredbo št. […] z dne […]
Evropskega parlamenta in Sveta. Poleg tega bi morali vsi dokumenti o trgovanju
izrecno poudarjati profil tveganj EDIS. 
(36)     Ker so EDIS usmerjeni tako na
profesionalne kot na male vlagatelje po vsej Uniji, je trženjskim zahtevam,
navedenim v Direktivi 2011/61/EU, nujno treba dodati določene zahteve, da
se zagotovi ustrezna raven zaščite vlagateljev. Zato bi morali biti na voljo
sistemi za vpis, izplačila imetnikom enot ali delničarjem, ponovni odkup enot
ali delnic, odkup enot ali delnic in objavo podatkov, ki so jih EDIS in njihovi
upravitelji dolžni zagotoviti. Poleg tega je treba zagotoviti, da mali
vlagatelji ne bodo prikrajšani nasproti izkušenim profesionalnim vlagateljem,
zato morajo biti pri trženju EDIS malim vlagateljem uvedeni določeni zaščitni
ukrepi. 
(37)     Organi, pristojni za EDIS, bi
morali preveriti, ali bo EDIS zmožen tekočega izpolnjevanja zahtev te uredbe.
Ker imajo pristojni organi v okviru Direktive 2011/61/EU že široke
pristojnosti, je te pristojnosti nujno razširiti tako, da bodo izvajane glede
na nova skupna pravila o EDIS. 
(38)     ESMA bi moral biti v zvezi s
to uredbo sposoben izvajati vsa pooblastila, ki so nanj prenesena z
Direktivo 2011/61/EU.
(39)     Evropski organ za vrednostne
papirje in trge (ESMA), ustanovljen z Uredbo (EU) št. 1095/2010
Evropskega parlamenta in Sveta z dne 24. novembra 2010 o ustanovitvi
Evropskega nadzornega organa (ESMA) in o spremembi Sklepa št. 716/2009/ES
ter razveljavitvi Sklepa Komisije 2009/77/ES[13], bi moral imeti osrednjo vlogo
pri uporabi pravil, ki zadevajo EDIS, z zagotavljanjem dosledne uporabe
predpisov Unije s strani nacionalnih pristojnih organov. Ker je ESMA organ z
visoko specializiranimi strokovnjaki za vrednostne papirje in trge, je
učinkovito in ustrezno, da se mu zaupa priprava osnutkov regulativnih tehničnih
standardov, ki ne vključujejo odločitev politik. Te osnutke mora predložiti
Komisiji z upoštevanjem okoliščin, v katerih bo življenjska doba EDIS dovolj
dolga, da bo zajemala življenjsko dobo vsakega posameznega sredstva EDIS,
lastnosti časovnega razporeda urejene prodaje sredstev EDIS, opredelitve,
metodologije izračuna in predstavitve razkritja stroškov ter lastnosti
sistemov, ki jih morajo EDIS vzpostaviti v vsaki državi članici, kjer želijo
tržiti enote ali delnice.
(40)     Nova enotna pravila o EDIS bi
se morala uporabljati v skladu z Direktivo Evropskega parlamenta in Sveta 95/46/ES
z dne 24. oktobra 1995 o varstvu posameznikov pri obdelavi osebnih podatkov in
o prostem pretoku takih podatkov[14]
ter Uredbo (ES) št. 45/2001 Evropskega parlamenta in Sveta z dne 18. decembra
2000 o varstvu posameznikov pri obdelavi osebnih podatkov v institucijah in
organih Skupnosti in o prostem pretoku takih podatkov[15].
(41)     Ciljev te uredbe, in sicer
zagotovitve enotnih zahtev glede pogojev za naložbe in delovanje EDIS po vsej
Uniji ter sočasnega popolnega upoštevanja potrebe po uravnovešanju varnosti in
zanesljivosti EDIS z učinkovitim delovanjem trga za dolgoročno financiranje in
stroški za različne zainteresirane strani, države članice ne morejo v zadostni
meri doseči. Ker jih je zaradi njihove obsežnosti in učinkov lažje dosegati na
ravni Unije, lahko Unija sprejme ukrepe v skladu z načelom subsidiarnosti iz
člena 5 Pogodbe o Evropski uniji. V skladu z načelom sorazmernosti iz
istega člena ta uredba ne presega tistega, kar je potrebno za dosego zadevnih
ciljev.
(42)     Nova enotna pravila o EDIS
spoštujejo temeljne pravice in upoštevajo načela, priznana zlasti v Listini
Evropske unije o temeljnih pravicah, ter še posebej zaščito potrošnikov,
pravico do poslovanja, pravico do odprave in poštenega sojenja ter zaščito
osebnih podatkov. Nova enotna pravila o EDIS bi se morala uporabljajo v skladu
s temi pravicami in načeli.
SPREJELA NASLEDNJO UREDBO:
Poglavje I
Splošne določbe
Člen 1
Vsebina
1.           Ta uredba določa enotna
pravila glede pridobitev dovoljenj, naložbenih politik in pogojev delovanja
evropskih alternativnih investicijskih skladov („AIS“), ki se v Uniji tržijo kot
evropski dolgoročni investicijski skladi („EDIS“).
2.           Področju, ki je zajeto v tej
uredbi, države članice ne smejo dodajati dodatnih zahtev.
Člen 2
Opredelitev pojmov
Za namene te uredbe se uporabljajo naslednje
opredelitve pojmov:
(1)                   
„kapital“ pomeni skupni prispevek kapitala in
neporabljeni kapital na vpoklic, izračunan na podlagi zneskov, ki jih je mogoče
vložiti po odbitku vseh plačil, dajatev in stroškov, ki jih neposredno ali
posredno krijejo vlagatelji;
(2)                   
„lastniški instrument“ pomeni lastniški delež v
podjetju, ki ga predstavljajo delnice ali druge oblike deležev v kapitalu
kvalificiranega portfeljskega podjetja in se izda njegovim vlagateljem;
(3)                   
„navidezni lastniški instrument“ pomeni katero koli
vrsto finančnega instrumenta, katerega donos je povezan z dobičkom ali izgubo
kvalificiranega portfeljskega podjetja in katerih poplačilo v primeru
neizpolnitve obveznosti ni v celoti zavarovano;
(4)                   
„finančno podjetje“ pomeni katerega koli od
naslednjih subjektov:
(a)         
kreditno institucijo iz člena 4(1)
Direktive 2006/48/ES Evropskega parlamenta in Sveta[16];
(b)         
investicijsko podjetje, kot je določeno v točki 1
člena 4(1) Direktive 2004/39/ES;
(c)         
zavarovalnico iz člena 13(1) Direktive 2009/138/ES
Evropskega parlamenta in Sveta[17];
(d)         
finančni holding, kot je določeno v členu 4(19)
Direktive 2006/48/ES;
(e)         
mešani poslovni holding, kot je opredeljen v
členu 4(20) Direktive 2006/48/ES;
(5)                   
„pristojni organ EDIS“ pomeni pristojni organ
matične države članice evropskega AIS, kot je določena v členu 4(1)(p)
Direktive 2011/61/EU;
(6)                   
„matična država članica EDIS“ pomeni državo
članico, v kateri so EDIS pridobili dovoljenje.
Člen 3
Pridobitev dovoljenj in uporaba oznake
1.           Za pridobitev dovoljenja za
upravljanje EDIS so primerni le evropski AIS.
2.           EDIS se lahko tržijo le v
Uniji, kjer so v skladu s to uredbo pridobili dovoljenje. 
Dovoljenje za upravljanje EDIS velja v vseh
državah članicah.
3.           Kolektivni naložbeni podjem
lahko uporablja oznako „EDIS“ ali „dolgoročni investicijski sklad“ le v
povezavi s seboj ali z enotami ali delnicami, ki jih izdaja tam, kjer je v
skladu s to uredbo pridobil dovoljenje.
4.           Pristojni organi za EDIS
vsako četrtletje obvestijo organ ESMA o odobrenih ali odvzetih dovoljenjih v
skladu s to uredbo. 
ESMA vodi osrednji javni register, v katerem so
navedeni vsi EDIS, ki so pridobili dovoljenje v okviru te uredbe, njegov
upravitelj in pristojni organ EDIS. Register je na voljo v elektronski obliki.
Člen 4
Vloga za pridobitev dovoljenja za upravljanje EDIS 
1.           EDIS za dovoljenje zaprosijo
pri pristojnem organu.
V vlogi za pridobitev dovoljenja za upravljanje
EDIS se navede naslednje:
(a)         
pravila upravljanja ali akti o ustanovitvi;
(b)         
informacije o istovetnosti upravitelja;
(c)         
informacije o istovetnosti depozitarja;
(d)         
opis informacij, ki bodo na voljo vlagateljem;
(e)         
vse druge informacije ali dokumenti, ki jih zahteva
pristojni organ EDIS, da preveri skladnost z zahtevami iz te direktive.
2.           Upravitelj evropskega
alternativnega investicijskega sklada („EU UAIS“), ki je pridobil dovoljenje v
okviru Direktive 2011/61/EU, mora pristojni organ EDIS zaprositi za
dovoljenje za upravljanje EDIS, ki je predložil vlogo za pridobitev dovoljenja
za delovanje v skladu z odstavkom 1.
V vlogi za pridobitev dovoljenja za upravljanje
EDIS se navede naslednje:
(a)         
pisni dogovor z depozitarjem;
(b)         
informacije o ureditvi prenosa nalog glede portfelja
in upravljanja tveganj ter upravnih nalog v zvezi z EDIS;
(c)         
 informacije o naložbenih strategijah, profilu
tveganja in drugih značilnostih AIS, za katerega ima UAIS dovoljenje za
upravljanje.
Pristojni organ EDIS lahko prosi pristojni organ
EU UAIS za pojasnilo in informacije glede dokumentacije, na katero se nanaša
drugi pododstavek, ali za potrdilo, da EDIS ustrezajo dovoljenju, ki ga je EU
UAIS pridobil za upravljanje AIS. Pristojni organ EU UAIS mora odgovoriti v 10 delovnih
dneh od datuma, ko je prejel zahtevo pristojnega organa EDIS. 
3.           EDIS in EU UAIS morajo biti v
dveh mesecih od datuma predložitve popolne vloge obveščeni o tem, ali je bilo
dovoljenje za upravljanje EDIS izdano. 
4.           O kakršnih koli naknadnih
spremembah dokumentacije, na katero se nanašata odstavka 1 in 2, mora
biti takoj obveščen pristojni organ EDIS. 
Člen 5
Pogoji za izdajo dovoljenja
1.           EDIS, ki vlagajo vlogo, se
dovoljenje lahko izda le, če je njihov pristojni organ:           
(a)         
prepričan, da bodo EDIS, ki vlagajo vlogo, zmožni
izpolnjevati vse zahteve te uredbe;
(b)         
odobril vlogo EU UAIS, ki je v okviru
Direktive 2011/61/EU pridobil dovoljenje za upravljanje EDIS, pravila
sklada in izbiro depozitarja.
2.           Pristojni organ EDIS lahko
zavrne vlogo EU UAIS za upravljanje EDIS le, če:
(a)         
EU UAIS ne izpolnjuje zahtev iz te uredbe;
(b)         
EU UAIS ne izpolnjuje zahtev iz Direktive 2011/61/EU;
(c)         
EU UAIS ni pridobil dovoljenja svojega pristojnega
organa za upravljanje AIS, ki vključujejo vrsto skladov, kot jih zajema ta
uredba;
(d)         
EU UAIS ni predložil dokumentacije iz člena 4(2).
Pred zavrnitvijo vloge se mora pristojni organ
EDIS posvetovati s pristojnim organom EU UAIS.
3.           Pristojni organ ne sme izdati
dovoljenja za upravljanje EDIS, če EDIS, ki vlagajo vlogo, ne smejo zakonito
tržiti svojih enot ali delnic v svoji matični državi.
4.           Izdaja dovoljenja za
upravljanje EDIS ne sme biti pogojena z zahtevo, da EU UAIS, ki se mu
dovoljenje izda v matični državi članici EDIS, upravlja z EDIS, ali da EU UAIS
izvaja ali prenese dejavnosti v matično državo članico EDIS.
Člen 6
Veljavna pravila in odgovornost
1.           EDIS morajo vedno
izpolnjevati vse določbe te uredbe. 
2.           EDIS in njihov upravitelj
morajo vedno izpolnjevati vse zahteve Direktive 2011/61/EU. 
3.           Za zagotavljanje skladnosti s
to uredbo je odgovoren upravitelj EDIS. Upravitelj je odgovoren za kakršno koli
izgubo ali škodo, ki bi nastala zaradi neskladnosti s to uredbo.
Poglavje II
Obveznosti v zvezi z naložbeno politiko EDIS
Oddelek 1
Splošna pravila in primerna sredstva
Člen 7
Naložbeni razdelki
Pri EDIS, sestavljenem iz več naložbenih
razdelkov, se vsak naložbeni razdelek za namene tega poglavja obravnava kot
ločen EDIS. 
Člen 8
Primerne naložbe
1.           EDIS lahko vlagajo le v
naslednje kategorije sredstev in le pod pogoji, ki jih navaja ta uredba:
(a)         
primerna naložbena sredstva;
(b)         
sredstva iz člena 50(1) Direktive 2009/65/ES
Evropskega Parlamenta in Sveta[18].
2.           EDIS ne smejo opravljati
ničesar od naštetega:
(a)         
prodaje sredstev na kratko;
(b)         
prevzemati neposredne ali posredne
izpostavljenosti, vključno prek izvedenih finančnih instrumentov, certifikatov,
ki jih predstavljajo, indeksov, ki na njih temeljijo, ali kakršnega koli
drugega načina ali instrumenta, s katerim bi pridobili izpostavljenost;
(c)         
vstopati v pogodbena razmerja glede posojanja in
izposojanja vrednostnih papirjev ter v pogodbena razmerja glede ponovnega
odkupa ali kakršno koli drugo pogodbeno razmerje, ki bi obremenilo sredstva
EDIS; 
(d)         
uporabljati izvedenih finančnih instrumentov, razen
če osnovni instrument sestavljajo obrestne mere ali valute in je njegov
izključni namen zavarovanje pred tveganji glede trajanja in deviznih tečajev,
povezanimi z drugimi naložbami EDIS.
Člen 9
Primerna naložbena sredstva
Sredstvo iz člena 8(1)(a) je primerno za
naložbo s strani EDIS le, če spada v eno od naslednjih kategorij:
(a)                   
lastniški ali navidezni lastniški instrumenti, ki
jih je:
(i)      izdalo kvalificirano portfeljsko
podjetje in so jih EDIS pridobili neposredno od kvalificiranega portfeljskega
podjetja;
(ii)      izdalo kvalificirano portfeljsko
podjetje v zameno za lastniški instrument, ki so ga EDIS prej neposredno
pridobili od kvalificiranega portfeljskega podjetja;
(iii)     izdalo podjetje, katerega hčerinsko
podjetje v večinski lasti je kvalificirano portfeljsko podjetje, v zameno za
lastniški instrument, ki so ga EDIS od kvalificiranega lastniškega podjetja
pridobili v skladu s točkami (i) in (ii);
(b)                   
dolžniški instrumenti, ki jih je izdalo
kvalificirano portfeljsko podjetje;
(c)                   
posojila, ki so jih EDIS odobrili kvalificiranemu
portfeljskemu podjetju;
(d)                   
enote ali delnice enega ali več drugih skladov EDIS,
EuVECA in EuSEF, če ti skladi EDIS, EuVECA in EuSEF niso že sami vložili več
kot 10 % svojega kapitala v sklade EDIS;
(e)                   
neposredni deleži posameznih realnih sredstev, za
katere se zahteva predhodna naložba v dolgoročna sredstva v višini najmanj 10
milijonov EUR ali v enakovredni valuti na datum nastanka teh odhodkov. 
Člen 10
Kvalificirano portfeljsko podjetje
1.           Kvalificirano portfeljsko
podjetje iz člena 9(1) je portfeljsko podjetje, ki ni kolektivni naložbeni
podjem, in izpolnjuje vse naslednje zahteve:
(a)         
da ni finančno podjetje;
(b)         
da ni sprejeto v trgovanje:
(i)      na organiziranem trgu, kot je opredeljen
v členu 4(14) Direktive 2004/39/ES; 
(ii)      v večstranskem sistemu trgovanja, kot
je opredeljen v členu 4(15) Direktive 2004/39/ES;
(iii)     v organiziranem sistemu trgovanja, kot
je opredeljen v točki […] Uredbe […];
(c)         
ustanovljeno mora biti v državi članici ali v
tretji državi, če:
(i)      ta država ni uvrščena na seznam
jurisdikcij, za katere je Projektna skupine za finančno ukrepanje („FATF“)
ugotovila, da so visoko tvegane in ne sodelujejo;
(ii)      je podpisala sporazum z matično državo
članico upravitelja EDIS in z vsako drugo državo članico, v kateri se
nameravajo tržiti enote ali deleži EDIS, da zagotovi, da tretja država v celoti
izpolnjuje standarde iz člena 26 Vzorčne konvencije OECD o davku na dohodek in
kapital ter zagotovi učinkovito izmenjavo informacij o davčnih zadevah,
vključno z vsemi večstranskimi davčnimi sporazumi.
2.           Z odstopanjem od
odstavka 1(a) tega člena je kvalificirano portfeljsko podjetje lahko finančno
podjetje, ki financira izključno samo kvalificirana portfeljska podjetja iz
odstavka 1 tega člena ali realna sredstva iz člena 9. 
Člen 11
Nasprotje interesov
EDIS ne vlaga v primerno naložbeno sredstvo, v
katerem upravitelj ima ali prejema neposredni ali neposredni interes in ki ni
držanje enot ali delnic EDIS, ki ga upravlja.
Oddelek 2
Določbe o naložbenih politikah
Člen 12
Sestava in diverzifikacija portfelja
1.           EDIS vložijo v primerna
naložbena sredstva vsaj 70 % svojega kapitala.
2.           EDIS lahko naložijo največ:
(a)         
10 % svojega kapitala v sredstva, ki jih je
izdalo katero koli posamezno kvalificirano portfeljsko podjetje;
(b)         
10 % svojega kapitala v posamezna realna
sredstva;
(c)         
10 % svojega kapitala v enote ali delnice
katerega koli posameznega sklada EDIS, EuVECA ali EuSEF; 
(d)         
5 % svojega kapitala v sredstva iz člena 8(1)(b),
če je ta sredstva izdal kateri koli posamezni organ.
3.           Skupna vrednost enot ali
delnic skladov EDIS, EuvECA in EuSEF v portfelju EDIS ne sme presegati 20 %
vrednosti njegovega kapitala.
4.           Skupna izpostavljenost EDIS
nasprotni stranki, ki izhaja iz posla z izvedenim finančnim instrumentom, s
katerim se trguje na prostem trgu, ali pogodbe o odkupu in povratni prodaji, ne
sme presegati 5 % njegovega kapitala.
5.           Z odstopanjem od odstavka 2(a)
in 2(b) lahko EDIS zvišajo navedeno 10-odstotno omejitev na 20 %, če
skupna vrednost sredstev, ki jih EDIS drži v kvalificiranih portfeljskih
podjetjih, v katera vložijo več kot 10 % svojega kapitala, ne presega 40 %
vrednosti njegovega kapitala.
6.           Gospodarske družbe, ki so
vključene v isto skupino za namene konsolidiranih računovodskih izkazov, kot
jih ureja Sedma direktiva Sveta 83/349/EGS[19], ali v skladu s priznanimi
mednarodnimi računovodskimi standardi, se za izračunavanje omejitev iz
odstavkov od 1do 5 obravnavajo kot posamezno kvalificirano
portfeljsko podjetje ali posamezni organ.
Člen 13
Koncentracija
1.           EDIS lahko pridobijo največ 25 %
enot ali delnic posameznega EDIS, EuVECA ali EuSEF.
2.           Omejitve glede koncentracije
iz člena 56(2) Direktive 2009/65/ES morajo veljati za naložbe v
sredstva iz člena 8(1)(b) te uredbe.
Člen 14
Izposojanje denarja
EDIS si lahko izposodijo denar, če taka
izposoja izpolnjuje vse naštete pogoje:
(a)                   
če ne predstavlja več kot 30 % kapitala EDIS;
(b)                   
če je njen namen pridobivanje deležev v primernih
naložbenih sredstvih; 
(c)                   
če je pogodba zanjo sklenjena v isti valuti, kot je
valuta sredstev, ki bodo pridobljena z izposojenim denarjem;
(d)                   
če ne ovira realizacije katerega koli sredstva iz
portfelja EDIS; 
(e)                   
če ne obremenjuje sredstev iz portfelja EDIS.
Člen 15
Uporaba sestave portfelja in pravil o diverzifikaciji
1.           Omejitve naložb iz
člena 12(1), morajo:
(a)         
veljati do datuma, navedenega v pravilih EDIS ali
aktih o ustanovitvi, pri čemer morajo biti za določitev tega datuma upoštevane
posebnosti in značilnosti sredstev, ki jih bodo EDIS vložili, ne sme pa biti
poznejši od petih let po pridobitvi dovoljenja EDIS. V izjemnih primerih lahko
pristojni organ EDIS ob predložitvi ustrezno utemeljenega naložbenega načrta
lahko odobri podaljšanje te časovne omejitve, vendar ne več kot za dodatno
leto;
(b)         
prenehati veljati, ko EDIS začnejo prodajati
sredstva v skladu s svojo politiko odkupov, kot je navedena v členu 16;
(c)         
biti začasno prekinjene, ko EDIS zbirajo dodatni
kapital, če ta prekinitev ne traja dlje od 12 mesecev.
2.           Če dolgoročno sredstvo, v
katero so vlagali EDIS, izda kvalificirano portfeljsko podjetje, ki ne
izpolnjuje več zahtev člena 10(1)(b), se dolgoročno sredstvo lahko še
naprej upošteva pri izračunavanju vrednosti 70 %, omenjene v členu 12(1)
za največ tri leta od datuma, od katerega portfeljsko podjetje ne izpolnjuje
več zahtev iz člena 10. 
Poglavje III
Odkup, trgovanje in izdajanje delnic ali enot EDIS ter delitev prihodka
Člen 16
Politika odkupov
1.           Vlagatelji ne smejo zahtevati
odkupa svojih enot pred iztekom življenjske dobe EDIS. Vlagatelji imajo možnost
začeti odkup dan po izteku življenjske dobe EDIS. 
Konec življenjske dobe EDIS se jasno določi v
pravilih ali aktih o ustanovitvi EDIS ter se objavi za vlagatelje.
V pravilih ali aktih o ustanovitvi EDIS ter objavi
za vlagatelje morajo so navedeni postopki za odkup in prodajo sredstev, jasno
pa mora biti navedeno tudi to, da imajo vlagatelji možnost začeti odkup dan po
datumu, ki določa konec življenjske dobe EDIS.
2.           Življenjska doba EDIS mora
biti dovolj dolga, da zajema življenjsko dobo vsakega posameznega sredstva
EDIS, merjeno glede na profil nelikvidnosti, gospodarsko življenjsko dobo
sredstva in navedeni cilj dolgoročne naložbe EDIS.
3.           Vlagatelji lahko zahtevajo
prenehanje delovanja EDIS, če njihove zahteve po odkupu v enem letu po koncu
življenjske dobe EDIS niso izpolnjene.
4.           Vlagatelji morajo vedno imeti
možnost, da so poplačani v gotovini. 
5.           Poplačilo v naravi iz
sredstev EDIS je mogoče le, če so izpolnjeni vsi naslednji pogoji:
(a)         
v pravilih ali aktih o ustanovitvi EDIS je
predvidena ta možnost, pod pogojem, da so vsi vlagatelji obravnavani pravično;
(b)         
vlagatelj pisno zahteva poplačilo v delnicah
sredstev sklada; 
(c)         
prenos teh sredstev ne omejujejo nobena posebna
pravila.
6.           ESMA pripravi osnutke
regulativnih tehničnih standardov, v katerih bo določena dovolj dolga
življenjska doba EDIS, da bo zajemala življenjsko dobo vsakega posameznega
sredstva EDIS.
ESMA predloži Komisiji te osnutke regulativnih
tehničnih standardov do […].
Na Komisijo se prenese pooblastilo za sprejetje
regulativnih tehničnih standardov iz prvega pododstavka v skladu s členi 10 do 14
Uredbe (EU) št. 1095/2010.
Člen 17
Sekundarni trg
1.           Pravila ali akti o
ustanovitvi EDIS ne smejo preprečevati sprejetja v trgovanje enot ali delnic
posameznega EDIS na organiziranem trgu, kot je opredeljen v členu 4(14)
Direktive 2004/39/ES, v večstranskem sistemu trgovanja, kot je opredeljen
v členu 4(15) Direktive 2004/39/ES, ali v organiziranem sistemu
trgovanja, kot je opredeljen v točki (…) Uredbe (…).
2.           Pravila ali akti o
ustanovitvi EDIS vlagateljem ne smejo preprečevati prostega prenosa delnic ali
enot tretjim osebam.
Člen 18
Izdaja novih delnic ali enot
1.           Posamezni EDIS lahko ponudi
nove izdaje delnic ali enot v skladu s svojimi pravili sklada ali akti o
ustanovitvi.
2.           Posamezni EDIS ne sme
izdajati novih delnic ali enot po ceni, ki je nižja od neto vrednosti njegovih
sredstev, ne da bi jih prej po tej ceni ponudili obstoječim vlagateljem.
Člen 19
Prodaja sredstev EDIS
1.           Vsi EDIS morajo za urejeno
prodajo svojih sredstev, s katero bodo vlagatelji po koncu življenjske dobe
EDIS imeli možnost odkupa, sprejeti razčlenjen časovni razpored. 
2.           Časovni razpored iz odstavka 1
vsebuje: 
(a)         
oceno trga za potencialne kupce; 
(b)         
oceno in primerjavo potencialnih prodajnih cen; 
(c)         
vrednotenje sredstev, ki bodo odprodana;
(d)         
natančen časovni okvir za časovni razpored prodaje.

3.           ESMA pripravi osnutke
regulativnih tehničnih standardov, pri čemer določi merila za oceno iz točke
(a) in vrednotenje iz točke (c) odstavka 2.
ESMA predloži Komisiji te osnutke regulativnih
tehničnih standardov do […].
Na Komisijo se prenese pooblastilo za sprejetje
regulativnih tehničnih standardov iz prvega pododstavka v skladu s členi 10 do 14
Uredbe (EU) št. 1095/2010.
Člen 20
Porazdelitev prihodka
1.           Posamezni EDIS lahko med
vlagatelje redno porazdeli prihodek, ki ga prinašajo sredstva, vsebovana v
portfelju. Ta prihodek mora vključevati:
(a)         
kakršen koli prihodek, ki ga sredstva redno
ustvarjajo;
(b)         
povečano vrednost kapitala, realizirano po prodaji
sredstva, a brez prvotnih sprejetih kapitalskih obveznosti.
2.           Obseg razdeljenega prihodka
ne sme presegati obsega, ki je potreben za prihodnje obveznosti EDIS.
3.           EDIS morajo v pravilih sklada
ali aktih o ustanovitvi navesti politiko porazdelitve, ki jo bodo sprejeli med
življenjsko dobo sklada. 
Poglavje IV
Zahteve glede preglednosti
Člen 21
Preglednost
1.           Enot ali delnic EDIS, ki
imajo dovoljenje, ni dovoljeno tržiti brez predhodne objave prospekta.
Enot ali delnic EDIS, ki imajo dovoljenje, ni
dovoljeno tržiti malim vlagateljem v Uniji brez predhodne objave dokumenta s
ključnimi informacijami v skladu z Uredbo št. […] z dne […]
Evropskega parlamenta in Sveta[20].
2.           Prospekt vsebuje informacije,
ki jih vlagatelji potrebujejo za informirano presojo o predlagani naložbi ter
predvsem z njo povezanih tveganjih. 
3.           Prospekt vsebuje najmanj
naslednje:
(a)         
izjavo, v kateri je navedeno, kako naložbeni cilji
in strategije za dosego teh ciljev, ki jih imajo EDIS, opredeljujejo naravo
sklada kot dolgoročno;
(b)         
informacije za razkritje kolektivnim naložbenim
podjemom zaprtega tipa v skladu z Direktivo 2003/71/ES Evropskega
parlamenta in Sveta[21]
in Uredbo Komisije (ES) št. 809/2004[22];

(c)         
informacije za razkritje vlagateljem na podlagi
člena 23 Direktive 2011/61/EU, če jih ne zajema že točka (b)
tega odstavka;
(d)         
jasno oznako kategorij sredstev, za katera imajo
EDIS dovoljenje, da lahko vanje vlagajo;
(e)         
kakršne koli druge informacije, za katere pristojni
organi menijo, da so pomembne za namen odstavka 2.
4.           Prospekt, dokument s
ključnimi informacijami in vsi drugi trženjski dokumenti morajo jasno obveščati
vlagatelje o nelikvidni naravi sklada. 
Prospekt, dokument s ključnimi informacijami in
vsi drugi trženjski dokumenti morajo še posebej jasno:
(a)         
obveščati vlagatelje o dolgoročni naravi naložb v
EDIS;
(b)         
obveščati vlagatelje o koncu življenjske dobe EDIS;

(c)         
navesti, ali se nameravajo EDIS tržiti malim
vlagateljem;
(d)         
navesti, da vlagatelji nimajo pravice odkupiti
svoje naložbe pred koncem življenjske dobe EDIS; 
(e)         
navesti pogostost in čas plačila kakršnih koli
prihodkov vlagateljem med življenjsko dobo sklada, če bodo taki prihodki
obstajali;
(f)           
svetovati vlagateljem, da naj v EDIS vložijo le
majhen delež svojega naložbenega portfelja.
Člen 22
Razkritje stroškov
1.           Prospekt mora jasno obveščati
vlagatelje o obsegu različnih stroškov, ki jih neposredno ali posredno krije
vlagatelj. Različne stroške je treba združiti glede na naslednje rubrike:
(a)         
stroški vzpostavitve EDIS;
(b)         
stroški, povezani s pridobivanjem sredstev;
(c)         
stroški upravljanja;
(d)         
stroški distribucije;
(e)         
drugi stroški, vključno z upravnimi in
regulatornimi stroški ter stroški hrambe in revizije.
2.           V prospektu mora biti
objavljeno skupno razmerje stroškov glede na kapital EDIS.
3.           Ključni dokument z
informacijami mora v okviru predstavitve skupnih stroškov v denarni in odstotni
obliki odražati vse stroške, navedene v prospektu.
4.           ESMA pripravi osnutke
regulativnih tehničnih standardov, v katerih podrobno navede:
(a)         
skupne opredelitve, metodologije izračunavanja in
oblike predstavitve stroškov iz odstavka 1 ter skupnega razmerja stroškov
iz odstavka 2;
(b)         
skupne opredelitve, metodologije izračunavanja in
oblike, v kateri bodo predstavljeni skupni stroški iz odstavka 3.
Pri pripravi teh
regulativnih tehničnih standardov mora ESMA upoštevati osnutke regulativnih
standardov, navedenih v točki (…) Uredbe (…) [PRIPS].
ESMA predloži Komisiji te osnutke regulativnih
tehničnih standardov do […].
Na Komisijo se prenese
pooblastilo za sprejetje regulativnih tehničnih standardov iz prvega pododstavka
v skladu s členi 10 do 14 Uredbe (EU) št. 1095/2010.
Poglavje V
Trženje enot ali delnic EDIS
Člen 23
Zmogljivosti, ki so na voljo vlagateljem
1.           Upravitelj EDIS v vsaki
državi članici, v kateri namerava tržiti enote ali delnice navedenega EDIS,
vzpostaviti sisteme, ki bodo na voljo za vpis, izplačila imetnikom enot ali
delničarjem, ponovni odkup enot ali delnic, odkup enot ali delnic in objavo
podatkov, ki so jih EDIS in njihovi upravitelji dolžni zagotoviti.
2.           ESMA pripravi osnutke
regulativnih tehničnih standardov s podrobno opredelitvijo vrst in značilnosti
zmogljivosti, njihovo tehnično infrastrukturo in natančno opredelitev njihovih
nalog v zvezi z vlagatelji EDIS iz odstavka 1.
ESMA predloži Komisiji te osnutke regulativnih
tehničnih standardov do […].
Na Komisijo se prenese pooblastilo za sprejetje
regulativnih tehničnih standardov iz prvega pododstavka v skladu s členi 10 do 14
Uredbe (EU) št. 1095/2010.
Člen 24
Dodatne zahteve za trženje malim vlagateljem
Upravitelj EDIS mora imeti možnost tržiti
enote ali delnice teh EDIS malim vlagateljem, pri čemer mora izpolnjevati vse
naslednje dodatne zahteve:
(a)                   
da pravila ali akti o ustanovitvi EDIS zagotavljajo
enako obravnavo vseh vlagateljev in da posamezni vlagatelji ali skupine
vlagateljev niso deležni prednostne obravnave ali posebnih gospodarskih
ugodnosti;
(b)                   
da EDIS niso strukturirani kot partnerstvo;
(c)                   
da mali vlagatelji lahko med obdobjem vpisovanja in
vsaj dva tedna po vpisu enot ali delnic EDIS prekličejo svoj vpis, denar pa jim
je vrnjen brez kazni.
Člen 25
Trženje enot ali delnic EDIS 
1.           Upravitelj EDIS mora imeti
možnost tržiti enote ali delnice teh EDIS, ki imajo dovoljenje, profesionalnim
in malim vlagateljem v svoji matični državi po izdaji obvestila v skladu s
členom 31 Direktive 2011/61/EU.
2.           Upravitelj EDIS mora imeti
možnost tržiti enote ali delnice teh EDIS, ki imajo dovoljenje, profesionalnim
in malim vlagateljem v državah članicah, ki niso matična država upravitelja
EDIS, po izdaji obvestila v skladu s členom 32 Direktive 2011/61/EU.
3.           Upravitelj EDIS mora v zvezi
z vsemi EDIS podrobno navesti pristojnemu organu, ali jih namerava tržiti malim
vlagateljem ali ne.
4.           Poleg dokumentacije in
informacij, ki so zahtevane na podlagi členov 31 in 32
Direktive 2011/61/EU, mora upravitelj EDIS pristojnemu organu priskrbeti
vse naslednje:
(a)         
prospekt EDIS;
(b)         
dokument s ključnimi informacijami o EDIS, če bodo
trženi malim vlagateljem;
(c)         
podatke o zmogljivostih iz člena 22.
5.           Pristojnosti in pooblastila
pristojnih organov v skladu s členoma 31 in 32 Direktive 2011/61/EU
morajo biti razumljena tako, da se nanašajo tudi na trženje EDIS malim
vlagateljem in da zajemajo dodatne zahteve, navedene v tej uredbi. 
6.           Poleg pooblastil v skladu s
prvim odstavkom člena 31(3) Direktive 2011/61/EU mora pristojni organ
matične države članice upravitelja EDIS tudi preprečiti trženje EDIS, ki imajo
dovoljenje, če upravitelj EDIS ne izpolnjuje ali ne bo izpolnjeval zahtev te
uredbe.
7.           Poleg pooblastil v skladu s
prvim odstavkom člena 32(3) Direktive 2011/61/EU mora pristojni organ
matične države članice upravitelja EDIS tudi zavrniti prenos popolne
dokumentacije pristojnim organom države članice, v kateri se EDIS nameravajo
tržiti, če upravitelj EDIS ne izpolnjuje ali ne bo izpolnjeval zahtev te
uredbe. 
Poglavje VI
Nadzor
Člen 26
Nadzor s strani pristojnih organov
1.           Pristojni organi morajo redno
nadzirati skladnost s to uredbo.
2.           Pristojni organ EDIS je
odgovoren za nadzor skladnosti s pravili, navedenimi v
poglavjih II, III in IV.
3.           Pristojni organ EDIS je
odgovoren za nadzor skladnosti z obveznostmi, navedenimi v pravilih sklada ali
v aktih o ustanovitvi, ter obveznostmi, navedenimi v prospektu, ki morajo biti
skladne s to uredbo.
4.           Pristojni organ upravitelja
EDIS je odgovoren za nadzor ustreznosti ureditve in organizacijske strukture
upravitelja, kar upravitelju omogoča izpolnjevanje obveznosti in pravil, ki se
nanašajo na sestavo in delovanje vseh EDIS, ki jih upravlja.
Pristojni organ upravitelja je odgovoren za nadzor
skladnosti upravitelja EDIS s to uredbo.
5.           Pristojni organi morajo
nadzirati kolektivne naložbene podjeme, ki so ustanovljeni ali se tržijo na
njihovih ozemljih, in se prepričati, da ti podjemi ne uporabljajo oznake EDIS
ali se predstavljajo kot EDIS, če nimajo dovoljenja in niso skladni s to
uredbo.
Člen 27
Pooblastila pristojnih organov
1.           Pristojni organi dobijo vsa
nadzorna in preiskovalna pooblastila, ki jih potrebujejo za opravljanje svojih
nalog na podlagi te uredbe. 
2.           Pooblastila, ki so prenesena
na pristojne organe v skladu z Direktivo 2011/61/EU, se tudi izvajajo v
skladu s to uredbo.
Člen 28
Pooblastila in pristojnosti ESMA
1.           ESMA mora imeti pooblastila,
potrebna za izvajanje nalog, ki ji jih nalaga ta uredba.
2.           Pooblastila ESMA v skladu z
Direktivo 2011/61/EU se izvajajo tudi v skladu s to uredbo in z Uredbo
(ES) št. 45/2001. 
3.           Za namene Uredbe (EU)
št. 1095/2010 mora biti ta uredba vključena v vse pravno zavezujoče akte
Unije, ki prenašajo naloge na Organ, kot je navedeno v členu 1(2) Uredbe
(EU) št. 1095/2010.
Člen 29
Sodelovanje med organi
1.           Pristojni organ EDIS in
pristojni organ upravitelja morata, če nista isti subjekt, za izpolnjevanje
svojih dolžnosti v okviru te uredbe medsebojno sodelovati in si izmenjevati
informacije.
2.           Pristojni organi in ESMA
medsebojno sodelujejo pri opravljanju svojih dolžnosti iz te uredbe v skladu z
Uredbo (EU) št. 1095/2010.
3.           Pristojni organi in ESMA si
izmenjajo vse informacije in dokumente, potrebne za izvajanje svojih dolžnosti
iz te uredbe v skladu z Uredbo (EU) št. 1095/2010, zlasti za prepoznavanje
in odpravo kršitev te uredbe. 
Poglavje VII
Končne določbe
Člen 30
Pregled
Komisija najpozneje tri leta po začetku
veljavnosti te uredbe opravi pregled izvajanja uredbe. V pregledu zlasti
analizira:
(a)         
učinek določb iz člena 16(1), ki vlagateljem
onemogočajo odkup enot ali delnic pred iztekom življenjske dobe EDIS. V
pregledu, v katerem se upošteva distribucija EDIS različnim kategorijam
vlagateljev, se oceni tudi, ali bi izvzetje omejenega števila posameznih malih
vlagateljev iz tega pravila povečalo povpraševanje po EDIS med malimi
vlagatelji;
(b)         
učinek uporabe minimalnega praga v višini 70 %
za primerna naložbena sredstva iz člena 12(1) na diverzifikacijo sredstev,
zlasti da se oceni, ali bi bili potrebni strožji ukrepi o likvidnosti, če bi
bilo omejeno število posameznih malih vlagateljev izvzetih iz prepovedi o
odkupu njihovih enot ali delnic pred iztekom življenjske dobe EDIS;
(c)         
obseg trženja EDIS v Uniji, vključno s tem, ali bi
UAIS iz člena 3(2) Direktive 2011/61/EU imeli interes tržiti EDIS.
Rezultati pregleda se posredujejo Evropskemu
parlamentu in Svetu, ki se jim po potrebi priloži predlog za spremembo.
Člen 31
Začetek veljavnosti
Ta uredba začne veljati dvajseti dan po objavi
v Uradnem listu Evropske unije.
Ta uredba je zavezujoča v celoti in
se neposredno uporablja v vseh državah članicah.
V Bruslju,
Za Evropski parlament                                  Za
Svet
Predsednica                                                   Predsednik
OCENA FINANČNIH POSLEDIC
ZAKONODAJNEGA PREDLOGA
1.           OKVIR PREDLOGA/POBUDE 
              1.1.    Naslov predloga/pobude 
              1.2.    Zadevna
področja v strukturi ABM/ABB
              1.3.    Vrsta
predloga/pobude 
              1.4.    Cilji

              1.5.    Utemeljitev
predloga/pobude 
              1.6.    Trajanje
ukrepa in finančnih posledic 
              1.7.    Načrtovani
načini upravljanja 
2.           UKREPI UPRAVLJANJA 
              2.1.    Pravila
o spremljanju in poročanju 
              2.2.    Upravljavski
in kontrolni sistem 
              2.3.    Ukrepi
za preprečevanje goljufij in nepravilnosti 
3.           OCENA FINANČNIH POSLEDIC
PREDLOGA/POBUDE 
              3.1.    Zadevni
razdelki večletnega finančnega okvira in odhodkovne proračunske vrstice 
              3.2.    Ocenjene
posledice za odhodke 
              3.2.1. Povzetek ocenjenih
posledic za odhodke 
              3.2.2. Ocenjene posledice
za odobritve za poslovanje 
              3.2.3. Ocenjene posledice
za odobritve za upravne zadeve
              3.2.4. Skladnost z
veljavnim večletnim finančnim okvirom
              3.2.5. Udeležba tretjih
oseb pri financiranju 
              3.3.    Ocenjene posledice za prihodke
OCENA
FINANČNIH POSLEDIC ZAKONODAJNEGA PREDLOGA
1.           OKVIR PREDLOGA/POBUDE 
1.1.        Naslov predloga/pobude 
Uredba
Evropskega parlamenta in Sveta o dolgoročnih investicijskih skladih
1.2.        Zadevna področja v strukturi
ABM/ABB[23]

Notranji
trg – finančni trgi
1.3.        Vrsta predloga/pobude 
X Predlog/pobuda se
nanaša na nov ukrep. 
¨ Predlog/pobuda se nanaša na nov ukrep na podlagi pilotnega
projekta/pripravljalnega ukrepa[24].

¨ Predlog/pobuda se nanaša na podaljšanje obstoječega ukrepa. 
¨ Predlog/pobuda se nanaša na obstoječ ukrep, preusmerjen v nov ukrep. 
1.4.        Cilji
1.4.1.     Večletni strateški cilji
Komisije, ki naj bi bili doseženi s predlogom/pobudo 
Povečanje
varnosti in učinkovitosti finančnih trgov; izboljšanje notranjega trga
finančnih storitev
1.4.2.     Posamezni cilji in zadevne
dejavnosti v strukturi ABM/ABB 
Biti
vir za dolgoročno financiranje evropskega gospodarstva; zagotoviti enake pogoje
delovanja za vse upravitelje dolgoročnih investicijskih skladov; povečati
nebančno financiranje, ki je na voljo podjetjem; zagotoviti zaščito vlagateljev
in finančno stabilnost.
1.4.3.     Pričakovani rezultati in
posledice
Navedite, kakšne
posledice naj bi imel(-a) predlog/pobuda za upravičence/ciljne skupine.
Cilj
predloga je: izboljšanje čezmejnega trženja evropskih dolgoročnih
investicijskih skladov (EDIS) tako malim kot profesionalnim vlagateljem po vsej
Uniji; omogočanje usklajenega postopka izdajanja dovoljenj dolgoročnim
investicijskim skladom; določanje dovoljenih naložbenih politik, ki jim morajo slediti
dolgoročni investicijski skladi; preprečevanje navzkrižja interesov;
vzpostavljanje strogih zahtev po preglednosti in posebnih pogojev trženja.
1.4.4.     Kazalniki rezultatov in
posledic 
Navedite, s katerimi
kazalniki se bo spremljalo izvajanje predloga/pobude.
Pripravljena
morajo biti poročila o:
razvoju
čezmejnega trženja EDIS; vplivu predlagane uredbe o zaščiti vlagateljev;
napredku pri doseganju neizkrivljene konkurence; vplivu predlaganih ukrepov na
sklad kapitala, ki je na voljo za dolgoročne naložbe (npr. naložbe v
infrastrukturne projekte, nepremičnine in podjetja, ki ne kotirajo na borzi).
1.5.        Utemeljitev predloga/pobude 
1.5.1.     Potrebe, ki jih je treba
zadovoljiti kratkoročno ali dolgoročno 
Rezultati
sprejetja predlagane Uredbe so naslednji:
•        predviden
je povečan obseg trženja dolgoročnih investicijskih skladov;
•        usklajena
bo izdaja dovoljenj dolgoročnim investicijskim skladom s strani pristojnih
nacionalnih organov, koordinacija med nacionalnimi nadzorniki pa izboljšana;
•        nadaljnji
razvoj dolgoročnega vlaganja po vsej Uniji: usklajevanje delovnih pogojev za
vse ustrezne akterje na trgu investicijskih skladov bo zagotovilo učinkovitost
dolgoročnih investicijskih skladov in omogočilo nastanek ekonomij obsega;
•        institucionalni
vlagatelji, kot so zavarovalnice in pokojninski skladi, ter posamezni mali
vlagatelji bodo imeli korist od rednih donosov, ki jih ponujajo dolgoročni
investicijski skladi;
•        povečani
bosta možnost izbire vlagateljev in kakovost prejetih storitev;
•        izboljšana
preglednost bo povečala zaupanje vlagateljev in najverjetneje povečala
konkurenco;
•        izboljšano
bo dolgoročno financiranje evropskega gospodarstva, s posebnim ozirom na
infrastrukturne projekte ter financiranje malih in srednjih podjetij.
1.5.2.     Dodana vrednost ukrepanja EU 
1)
Razdrobljenost zakonodaje preprečuje vlagateljem, da bi pridobili
izpostavljenost dolgoročnim sredstvom, in s tem preprečuje, da bi se kapital in
strokovno znanje o naložbah združevala, ki ustvarja ekonomije obsega za
dolgoročne investicijske sklade.
2)
Pomanjkanje dejavnosti na ravni EU bi zmedlo vlagatelje in zavrlo vzpostavitev
delovanja upraviteljev dolgoročnih investicijskih skladov na področju celotne
Unije.
1.5.3.     Spoznanja iz podobnih izkušenj
v preteklosti 
Direktiva
o kolektivnih naložbenih podjemih za vlaganja v prenosljive vrednostne papirje
(„direktiva
KNPVP“) je
prva uvedla niz strogih pravil, ki jih uporabljajo investicijski skladi, ki so
na voljo malim vlagateljem. Upravljana sredstva v okviru KNPVP zdaj znašajo 6 697 milijard EUR.
Čeprav pobuda KNPVP ne pomeni nujno, da bo z vzpostavitvijo EDIS zanimanje
vlagateljev doseglo podobno raven, pa kaže, kakšen je lahko uspeh takih pobud v
okviru celotne EU.
1.5.4.     Skladnost in možnosti sinergij
z drugimi ustreznimi instrumenti 
Predlagana
pravila temeljijo na obstoječem zakonodajnem okviru, ki ga vzpostavlja
Direktiva 2011/61/EU („Direktiva o upraviteljih alternativnih
investicijskih skladov – direktiva UAIS“), in aktih, sprejetih za njeno
izvajanje. Usklajeno izdajo dovoljenj in postopke nadzora za upravitelje AIS v
okviru Direktive UAIS mora zato dopolnjevati postopek izdaje dovoljenj za
EDIS. Zato morajo pravila za produkte v zvezi z EDIS veljati poleg pravil,
navedenih v obstoječi zakonodaji Unije, razen če ni izrecno navedeno, da ne
veljajo. Še posebej morajo za EDIS veljati pravila glede upravljanja in
trženja, navedena v obstoječem okviru, in pravila glede čezmejnega opravljanja
storitev in pravice do ustanavljanja, navedena v Direktivi UAIS.
1.6.        Trajanje ukrepa in finančnih
posledic 
¨ Časovno omejen(-a)
predlog/pobuda: 
–     
¨  trajanje predloga/pobude od [DD/MM] LLLL do [DD/MM] LLLL, 
–     
¨  finančne posledice med letoma LLLL in LLLL. 
x Časovno neomejen(-a) predlog/pobuda:
–     
izvedba z začetnim obdobjem postopne krepitve med
letoma 2015 in 2020,
–     
ki mu sledi izvajanje predloga/pobude v celoti.
1.7.        Načrtovani načini upravljanja[25] 
¨ Neposredno centralizirano upravljanje – Komisija. 
¨ Posredno centralizirano upravljanje – prenos izvajanja na:
–      ¨  izvajalske agencije, 
–     
x   organe, ki jih
ustanovita Skupnosti[26],

–      ¨  nacionalne javne organe / organe, ki opravljajo
javne storitve, 
–      ¨  osebe, pooblaščene za izvajanje določenih ukrepov v
skladu z naslovom V Pogodbe o Evropski uniji in opredeljene v zadevnem
temeljnem aktu v smislu člena 49 finančne uredbe. 
¨ Deljeno upravljanje z državami članicami. 
¨ Decentralizirano upravljanje s tretjimi državami.

¨ Skupno upravljanje z mednarodnimi organizacijami (navedite).
–       Pri navedbi več kot enega načina upravljanja je
treba to natančneje obrazložiti v oddelku „opombe“.
2.           UKREPI UPRAVLJANJA 
2.1.        Pravila o spremljanju in
poročanju 
Navedite pogostost in
pogoje. 
Člen 81
uredbe o ustanovitvi Evropskega organa za vrednostne papirje in trge (ESMA)
določa, da se v treh letih po dejanskem začetku delovanja organa ovrednotijo
izkušnje, pridobljene pri njegovem delovanju. Komisija bo v ta namen objavila
splošno poročilo, ki ga bo predložila Evropskemu parlamentu in Svetu.
2.2.        Upravljavski in kontrolni
sistem 
2.2.1.     Ugotovljena tveganja 
Zaradi
tega predloga organ ESMA potrebuje dodatna sredstva, da bo lahko opravljal
naloge, ki so v njegovi pristojnosti, in predvsem svojo vlogo pri:
•        zagotavljanju
poenotenja in usklajenosti pravil iz uredbe EDIS s pripravo regulativnih
standardov;
•        krepitvi
in zagotavljanju doslednega izvajanja nacionalnih regulativnih pristojnosti z
objavo smernic in pripravo osnutka izvajanja tehničnih standardov;
•        zbiranju
in objavi potrebnih informacij o udeležencih na finančnem trgu dolgoročnih
naložb.
Brez
teh sredstev ESMA ne more zagotoviti pravočasnega in učinkovitega izpolnjevanja
svoje vloge.
2.2.2.     Informacije, ki zadevajo
vzpostavitev notranjega sistema kontrole 
Sistemi
upravljanja in nadzora iz uredbe o ESMA se bodo uporabljali tudi za vlogo ESMA
v skladu s tem predlogom.
2.3.        Ukrepi za preprečevanje
goljufij in nepravilnosti 
Navedite obstoječe ali
načrtovane preprečevalne in zaščitne ukrepe.
Za
namene boja proti goljufijam, korupciji in vsem drugim nezakonitim dejavnostim
se za organ ESMA brez omejitev uporabljajo določbe Uredbe (ES) št. 1073/1999
Evropskega parlamenta in Sveta z dne 25. maja 1999 o preiskavah, ki jih
izvaja Evropski urad za boj proti goljufijam (OLAF), kakor je določeno v členu 66(1)
uredbe o ESMA.
ESMA
pristopi k Medinstitucionalnemu sporazumu z dne 25. maja 1999 med Evropskim
parlamentom, Svetom Evropske unije in Komisijo Evropskih skupnosti o notranjih
preiskavah, ki jih opravi Evropski urad za boj proti goljufijam (OLAF), in
takoj sprejme ustrezne določbe za celotno osebje ESMA, kot določa člen 66(2)
uredbe o ESMA.
3.           OCENA FINANČNIH POSLEDIC
PREDLOGA/POBUDE 
3.1.        Zadevni razdelki večletnega
finančnega okvira in odhodkovne proračunske vrstice 
·      Obstoječe proračunske vrstice 
Po vrstnem redu
razdelkov večletnega finančnega okvira in proračunskih vrstic.
 Razdelek večletnega finančnega okvira || Proračunska vrstica || Vrsta odhodkov || Prispevek 
 Številka […][Razdelek………………………………………...……….] || dif./nedif. ([27])   || držav Efte[28]   || držav kandidatk[29]   || tretjih držav || po členu 21(2)(b) finančne uredbe 
 1.a || [12.03.04][ESMA]   || Dif. || DA || DA || NE || NE 
·      Zahtevane nove proračunske vrstice 
Po vrstnem redu razdelkov večletnega finančnega okvira in
proračunskih vrstic.
 Razdelek večletnega finančnega okvira || Proračunska vrstica || Vrsta odhodkov || Prispevek 
 Številka […][Razdelek………………………………………...……….] || dif./nedif. || držav Efte || držav kandidatk || tretjih držav || po členu 21(2)(b) finančne uredbe 
   ||   ||   ||   ||   ||   ||   
3.2.        Ocenjene
posledice za odhodke 
Edini vpliv na odhodke je povezan s časovno
neomejenim zaposlovanjem dveh dodatnih začasnih uslužbencev. Nove naloge bodo
izvajali človeški viri, razpoložljivi v okviru proračunskega postopka letne
dodelitve virov, in sicer ob upoštevanju proračunskih omejitev, ki veljajo za
vse organe EU in so v skladu s finančnimi programi za agencije.
3.2.1.     Povzetek ocenjenih posledic za
odhodke 
v mio. EUR (na tri decimalna mesta natančno)
 Razdelek večletnega finančnega okvira || 1.a || Konkurenčnost za rast in delovna mesta 
 GD: MARKT ||   ||   || 2015 || 2016 || 2017 || 2018 || 2019 || 2020 || SKUPAJ 
  Odobritve za poslovanje ||   ||   ||   ||   ||   ||   ||   
 12.03.04 ESMA || obveznosti || (1) || 0,140 || 0,130 || 0,130 || 0,130 || 0,130 || 0,130 || 0,788 
 plačila || (2) || 0,140 || 0,130 || 0,130 || 0,130 || 0,130 || 0,130 || 0,788 
 Številka proračunske vrstice || obveznosti || (1a) ||   ||   ||   ||   ||   ||   ||   
 plačila || (2a) ||   ||   ||   ||   ||   ||   ||   
 Odobritve za upravne zadeve, ki se financirajo iz sredstev določenih programov[30] ||   ||   ||   ||   ||   ||   ||   
 Številka proračunske vrstice ||   || (3) ||   ||   ||   ||   ||   ||   ||   
 Odobritve za GD MARKT, SKUPAJ || obveznosti || = 1 + 1a + 3 || 0,140 || 0,130 || 0,130 || 0,130 || 0,130 || 0,130 || 0,788 
 plačila || = 2 + 2a + 3 || 0,140 || 0,130 || 0,130 || 0,130 || 0,130 || 0,130 || 0,788 
  Odobritve za poslovanje SKUPAJ || obveznosti || (4) || 0,140 || 0,130 || 0,130 || 0,130 || 0,130 || 0,130 || 0,788 
 plačila || (5) || 0,140 || 0,130 || 0,130 || 0,130 || 0,130 || 0,130 || 0,788 
  Odobritve za upravne zadeve, ki se financirajo iz sredstev določenih programov, SKUPAJ || (6) ||   ||   ||   ||   ||   ||   ||   
 Odobritve RAZDELKA 1.a večletnega finančnega okvira SKUPAJ || obveznosti || =4 + 6 || 0,140 || 0,130 || 0,130 || 0,130 || 0,130 || 0,130 || 0,788 
 plačila || =5 + 6 || 0,140 || 0,130 || 0,130 || 0,130 || 0,130 || 0,130 || 0,788 
Če ima predlog/pobuda posledice za več razdelkov:
  Odobritve za poslovanje SKUPAJ || obveznosti || (4) ||   ||   ||   ||   ||   ||   ||   ||   
 plačila || (5) ||   ||   ||   ||   ||   ||   ||   ||   
  Odobritve za upravne zadeve, ki se financirajo iz sredstev določenih programov, SKUPAJ || (6) ||   ||   ||   ||   ||   ||   ||   ||   
 Odobritve RAZDELKOV od 1 do 4 večletnega finančnega okvira SKUPAJ (referenčni znesek) || obveznosti || =4 + 6 ||   ||   ||   ||   ||   ||   ||   ||   
 plačila || =5 + 6 ||   ||   ||   ||   ||   ||   ||   ||   
Opomba: pri tem je
upoštevanih le 40 % vseh stroškov, preostalih 60 % financirajo države
članice.
 Razdelek večletnega finančnega okvira || 5 || „Upravni odhodki“ 
v mio. EUR (na tri decimalna mesta natančno)
   ||   ||   || Leto N || Leto N + 1 || Leto N + 2 || Leto N + 3 || Vstavite ustrezno število let glede na trajanje posledic (gl. točko 1.6) || SKUPAJ 
 GD: <…….> || 
  Človeški viri ||   ||   ||   ||   ||   ||   ||   ||   
  Drugi upravni odhodki ||   ||   ||   ||   ||   ||   ||   ||   
 GD za <…….> SKUPAJ || odobritve ||   ||   ||   ||   ||   ||   ||   ||   
 Odobritve RAZDELKA 5 večletnega finančnega okvira || (obveznosti skupaj = plačila skupaj) ||   ||   ||   ||   ||   ||   ||   ||   
v mio. EUR (na tri decimalna mesta natančno)
   ||   ||   || 2015 || 2016 || 2017 || 2018 || 2019 || 2020 || SKUPAJ 
 Odobritve iz RAZDELKOV od 1 do 5 večletnega finančnega okvira SKUPAJ || obveznosti || 0,140 || 0,130 || 0,130 || 0,130 || 0,130 || 0,130 || 0,788 
 plačila || 0,140 || 0,130 || 0,130 || 0,130 || 0,130 || 0,130 || 0,788 
3.2.2.     Ocenjene posledice za
odobritve za poslovanje 
–     
¨  Za predlog/pobudo niso potrebne odobritve za poslovanje. 
–     
þ  Za predlog/pobudo so potrebne odobritve za poslovanje, kot je
pojasnjeno v nadaljevanju:
Opombe:
Glej zgoraj.
odobritve v mio. EUR (na tri decimalna mesta natančno)
 Cilji in realizacije   ò ||   ||   || Leto N || Leto N + 1 || Leto N + 2 || Leto N + 3 || Vstavite ustrezno število let glede na trajanje posledic (gl. točko 1.6) || SKUPAJ 
 REALIZACIJE 
 vrsta[31]   || povprečni stroški || št. || strošek || št. || strošek || št. || strošek || št. || strošek || št. || strošek || št. || strošek || št. || strošek || št. skupaj || stroški skupaj 
 POSAMEZNI CILJ št. 1[32] ...   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 – realizacija ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 – realizacija ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 – realizacija ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Seštevek za posamezni cilj št. 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 POSAMEZNI CILJ št. 2 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 – realizacija ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Seštevek za posamezni cilj št. 2 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 STROŠKI SKUPAJ ||   ||   ||   ||   ||   ||   ||   ||   ||   ||   ||   ||   ||   ||   ||   ||   
3.2.3.     Ocenjene posledice za
odobritve za upravne zadeve
3.2.3.1.  Povzetek 
–     
þ  Predlog/pobuda ne zahteva porabe odobritev za upravne zadeve. 
–     
¨  Za predlog/pobudo so potrebne odobritve za upravne zadeve, kot je
pojasnjeno v nadaljevanju:
v mio. EUR (na tri
decimalna mesta natančno)
   || Leto N[33]   || Leto N + 1 || Leto N + 2 || Leto N + 3 || Vstavite ustrezno število let glede na trajanje posledic (gl. točko 1.6) || SKUPAJ 
 RAZDELEK 5 večletnega finančnega okvira ||   ||   ||   ||   ||   ||   ||   ||   
 Človeški viri ||   ||   ||   ||   ||   ||   ||   ||   
 Drugi upravni odhodki ||   ||   ||   ||   ||   ||   ||   ||   
 Seštevek za RAZDELEK 5 večletnega finančnega okvira ||   ||   ||   ||   ||   ||   ||   ||   
 Odobritve zunaj RAZDELKA 5[34] večletnega finančnega okvira   ||   ||   ||   ||   ||   ||   ||   ||   
 Človeški viri ||   ||   ||   ||   ||   ||   ||   ||   
 Drugi upravni odhodki ||   ||   ||   ||   ||   ||   ||   ||   
 Seštevek zunaj RAZDELKA 5 večletnega finančnega okvira ||   ||   ||   ||   ||   ||   ||   ||   
 SKUPAJ ||   ||   ||   ||   ||   ||   ||   ||   
Potrebe po odobritvah
za upravne zadeve se krijejo z odobritvami GD, ki so že dodeljene za
upravljanje ukrepa in/ali so bile prerazporejene znotraj GD, po potrebi skupaj
z dodatnimi viri, ki se lahko pristojnemu GD dodelijo v okviru postopka letne
dodelitve virov glede na proračunske omejitve.
3.2.3.2.   Ocenjene potrebe po
človeških virih 
–     
þ  Za predlog/pobudo niso potrebni človeški viri. 
–     
¨  Za predlog/pobudo so potrebni človeški viri, kot je pojasnjeno v
nadaljevanju:
Opombe:
–     
Zaradi predloga ne bodo potrebni nobeni dodatni
človeški in upravni viri v GD MARKT. Pri ESMA bosta za časovno neomejeno
obdobje zaposlena dva dodatna začasna uslužbenca.
Ocena, izražena v ekvivalentu polnega
delovnega časa
 ||   || Leto N || Leto N + 1 || Leto N + 2 || Leto N + 3 || Vstavite ustrezno število let glede na trajanje posledic (gl. točko 1.6) 
 ||  Delovna mesta v skladu s kadrovskim načrtom (uradniki in začasni uslužbenci) ||   ||   
 || XX 01 01 01 (sedež in predstavništva Komisije) ||   ||   ||   ||   ||   ||   ||   
 || XX 01 01 02 (delegacije) ||   ||   ||   ||   ||   ||   ||   
 || XX 01 05 01 (posredne raziskave) ||   ||   ||   ||   ||   ||   ||   
 || 10 01 05 01 (neposredne raziskave) ||   ||   ||   ||   ||   ||   ||   
  Zunanje osebje (v ekvivalentu polne zaposlitve: EPDČ)[35]   || 
 || XX 01 02 01 (PU, NNS, ZU iz splošnih sredstev) ||   ||   ||   ||   ||   ||   ||   
 || XX 01 02 02 (PU, ZU, MSD, LU in NNS na delegacijah) ||   ||   ||   ||   ||   ||   ||   
 || XX 01 04 yy[36]   || – na sedežu   ||   ||   ||   ||   ||   ||   ||   
 || – na delegacijah ||   ||   ||   ||   ||   ||   ||   
 || XX 01 05 02 (PU, ZU, NNS za posredne raziskave) ||   ||   ||   ||   ||   ||   ||   
 || 10 01 05 02 (PU, ZU, NNS za neposredne raziskave) ||   ||   ||   ||   ||   ||   ||   
 || Druge proračunske vrstice (navedite) ||   ||   ||   ||   ||   ||   ||   
 || SKUPAJ ||   ||   ||   ||   ||   ||   ||   
XX je zadevno
področje ali naslov.
Potrebe po človeških virih
se krijejo z osebjem GD, ki je že dodeljeno za upravljanje ukrepa in/ali je
bilo prerazporejeno znotraj GD, po potrebi skupaj z dodatnimi viri, ki se lahko
pristojnemu GD dodelijo v okviru postopka letne dodelitve virov glede na
proračunske omejitve.
Opis nalog:
 Uradniki in začasno osebje ||   
 Zunanji sodelavci ||   
3.2.4.     Skladnost z veljavnim
večletnim finančnim okvirom 
–     
þ  Predlog/pobuda je v skladu z veljavnim večletnim finančnim okvirom.
–     
¨  Za predlog/pobudo je potrebna sprememba zadevnega razdelka večletnega
finančnega okvira.
Pojasnite zahtevano spremembo ter navedite zadevne
proračunske vrstice in ustrezne zneske.
–     
¨  Za predlog/pobudo je potrebna uporaba instrumenta prilagodljivosti
ali sprememba večletnega finančnega okvira[37].
Pojasnite te zahteve ter navedite zadevne razdelke in
proračunske vrstice ter ustrezne zneske.
3.2.5.     Udeležba tretjih oseb pri
financiranju 
–     
V predlogu/pobudi ni načrtovano sofinanciranje
tretjih oseb. 
–     
þ V predlogu/pobudi je
načrtovano sofinanciranje, kot je ocenjeno v nadaljevanju:
odobritve v mio. EUR (na tri decimalna mesta natančno)
   || 2015 || 2016 || 2017 || 2018 || 2019 || 2020 || SKUPAJ 
 Države članice prek nacionalnih nadzornikov EU* || 0,210 || 0,194 || 0,194 || 0,194 || 0,194 || 0,194 || 1,181 
 Sofinancirane odobritve SKUPAJ || 0,210 || 0,194 || 0,194 || 0,194 || 0,194 || 0,194 || 1,181 
* Ocena temelji na
trenutnem mehanizmu financiranja iz uredbe o ESMA (države članice 60 %,
Skupnost 40 %).

3.3.        Ocenjene posledice za
prihodke 
–     
þ  Predlog/pobuda nima finančnih posledic za prihodke.
–     
¨  Predlog/pobuda ima finančne posledice, kot je pojasnjeno v
nadaljevanju:
¨         za lastna sredstva, 
¨         za razne prihodke. 
v mio. EUR (na tri decimalna mesta natančno)
 Proračunska vrstica prihodkov || Odobritve na voljo za tekoče proračunsko leto || Posledice predloga/pobude[38]   
 Leto N || Leto N + 1 || Leto N + 2 || Leto N + 3 || Vstavite ustrezno število let glede na trajanje posledic (gl. točko 1.6) 
 Člen …………. ||   ||   ||   ||   ||   ||   ||   ||   
Za razne namenske
prejemke navedite zadevne proračunske vrstice odhodkov.
Navedite metodo za
izračun posledic za prihodke.
Priloga Oceni finančnih posledic
zakonodajnega predloga uredbe Evropskega parlamenta in Sveta o evropskih
dolgoročnih investicijskih skladih (EDIS)
Namen tega predloga je pomoč pri povečanju
sklada kapitala, ki je na voljo za dolgoročne naložbe v realno gospodarstvo
Evropske unije. Izvršena bo tako, da bo vzpostavljena nova oblika naložbenega
instrumenta, to so evropski dolgoročni investicijski skladi ali EDIS.
Pričakovati je, da bodo EDIS glede na naravo razredov sredstev, v katere jim je
dovoljeno vlagati, lahko omogočali vlagateljem dolgoročne in stabilne donose.
Primerna sredstva bodo opredeljena kot del „alternativnih naložb“ – razredov
sredstev, ki ne ustrezajo tradicionalni opredelitvi delnic in obveznic, ki
kotirajo na borzi. Alternativne naložbe sestavljajo nepremičnine, tvegani
kapital, zasebni kapital, hedge skladi, družbe, ki ne kotirajo na borzi,
vrednostni papirji in blago podjetij v težavah, EDIS pa so usmerjeni samo na
alternativne naložbe v okviru določene kategorije razredov dolgoročnih
sredstev, pri katerih morajo biti za njihov uspešen razvoj vlagatelji
pripravljeni na dolgoročno zavezo. 
Obstaja jasna potreba po preusmeritvi pristopa
vlagateljev stran od vlaganja s kratkoročnimi obeti ali v sredstva, ki
zahtevajo kratkoročne obveznosti. Eden od načinov, kako to doseči, je
zmanjšanje števila ovir pri sklepanju dolgoročnejših obveznosti za sredstva,
kot so infrastrukturni projekti, z zagotavljanjem kapitala, ki ga pogosto
imenujemo „potrpežljivi“. Tovrstne naložbe se morda več let ne bodo izplačale,
vendar so naložene tako, da lahko omogočajo stabilne in predvidljive donose.
Temu opisu ustrezajo infrastrukturni projekti ali koncesije za upravljanje.
Kapital, ki je vložen na ta dolgoročni, „potrpežljivi“ način, koristi realnemu
gospodarstvu, ker podjetjem omogoča predvidljiv in trajen vir financiranja ter
ustvarja delovna mesta.
Če želimo učinkovito odstraniti ovire za EDIS
na vseevropskem trgu in vzpostaviti zaupanje vlagateljev v te sklade, je treba
zagotoviti najvišjo raven konvergence nadzora in sorazmeren nadzor. Zato bo
vloga ESMA zelo pomembna, tako glede priprave podrobnih zakonskih zahtev za
doseganje konvergence in enotnosti na trgu kot glede podpiranja nenehnega
nadzora.
Stroški, povezani z nalogami, ki jih bo
izvajal ESMA, so ocenjeni za izdatke za zaposlene (Naslov 1) v skladu s
klasifikacijo stroškov v osnutku proračuna ESMA. Predlog Komisije vključuje
določbe, ki zahtevajo od ESMA pripravo štirih regulativnih tehničnih
standardov. Poleg tega bo moral ESMA hraniti osrednji register za vse EDIS, ki
bodo imeli dovoljenje. ESMA bo imel tudi priložnost pripraviti smernice za področja,
ki jih zajema ta uredba. ESMA bo deloval tudi v povezavi z zagotavljanjem
nemotenega sodelovanja in koordinacije nadzora EDIS s strani pristojnih organov
držav članic.
Predvideva se, da bo uredba začela veljati v
začetku leta 2015, zato bo ESMA od leta 2015 dalje potreboval dodatne
vire. Potreba po dodatnem osebju je bila ocenjena v zvezi s tehničnimi
standardi, nasveti in registrom, ki jih mora pripraviti ESMA, in za druge
naloge za nedoločen čas, ki spremljajo delovanje ESMA pri izboljševanju sodelovanja
s pristojnimi organi in konvergence pri nadzornih praksah. Kar zadeva vrsto
delovnih mest, bodo za uspešno in pravočasno zagotovitev novih tehničnih
standardov potrebni zlasti dodatni referenti za politiko, pravniki in referenti
za pripravo ocene učinka.
Za oceno učinka na število ekvivalentov
polnega delovnega časa, ki so potrebni za pripravo tehničnih standardov,
smernic in poročil, so se uporabile naslednje predpostavke:
·       
en uradnik za pripravo politike lahko pripravi
osnutek povprečno 1,5 tehničnega standarda letno. Vse to delo zahteva pripravo,
kot so:
·       
dvo- in večstranska srečanja z zainteresiranimi
stranmi,
·       
analiza in ocena možnosti in priprava osnutkov
posvetovalnih dokumentov,
·       
javno posvetovanje z zainteresiranimi stranmi,
·       
ustanovitev in vodenje skupin uglednih
strokovnjakov, ki jih sestavljajo nadzorniki iz držav članic,
·       
ustanovitev in vodenje priložnostnih skupin
strokovnjakov, ki jih sestavljajo udeleženci na trgu in predstavniki
vlagateljev,
·       
analiza odzivov na posvetovanja,
·       
osnutek analize stroškov/koristi,
·       
osnutek pravnega besedila.
Pripraviti je treba osrednji register (določen
mora biti projekt IT, ocenjene morajo biti ponudbe, projekt mora biti voden).
Ta register bo nato treba nenehno vzdrževati in tako zagotoviti, da bo natančen
ter popoln. 
Poleg tega bo redno potrebno tudi drugo delo,
vključno s koordinacijo delovanja nadzornikov držav članic, delom pri
ugotavljanju praks nadzora in zagonu konvergence pri teh praksah, postopki pri
reševanju sporov in mediaciji, spremljanje in ocenjevanje trga za ugotavljanje
teženj na evropskem trgu dolgoročnih naložb ter pojasnjevanje vseh tveganj, ki
se pojavljajo, vlagateljem ali odpravljanje ovir za nemoteno delovanje enotnega
trga za takšne sklade.
To pomeni, da bo od leta 2015 potrebnih
dodatnih 2 ekvivalentov polnega delovnega časa. Predvideno je bilo, da bo
to povečanje ekvivalentov polnega delovnega časa ostalo enako med letoma 2016
in 2020, saj bodo standardi najverjetneje dokončani šele v obdobju 2016–2017,
do leta 2020 pa bo potrebno izvajanje, število tekočih nalog, kot so
navedene zgoraj, pa bi se za ESMA zaradi dela pri izvajanju povečalo.
Druge predpostavke:
·       
na osnovi razdelitve ekvivalentov polnega delovnega
časa od leta 2015 se predvideva, da bosta dodatna ekvivalenta polnega
delovnega časa predstavljala dva začasna uradnika, 
·       
stroški povprečne letne plače za različne
kategorije osebja temeljijo na smernicah GD BUDG;
·       
plačni ponderirani koeficient za Pariz 1,16;
·       
stroški službenih poti so ocenjeni na 10 000
EUR letno,
·       
stroški, povezani z zaposlovanjem (potovanje,
hotel, zdravstveni pregledi, namestitev in druga nadomestila, stroški selitve
itd.), so ocenjeni na 12 700 EUR, 
·       
Metoda za izračun povečanja potrebnih proračunskih
sredstev za naslednjih šest let je podrobneje predstavljena v spodnji
preglednici. Pri izračunu se upošteva dejstvo, da se 40 % stroškov
financira iz proračuna Skupnosti.
 Vrste stroškov || Izračun || Znesek (v tisočih) 
 2015 || 2016 || … || 2020 
 Naslov 1: Izdatki za zaposlene: 11 Plače in nadomestila – od tega za začasne uslužbence – od tega NNS – od tega za pogodbene uslužbence 12 Izdatki, povezani z zaposlovanjem 13 Izdatki za službene poti Naslov 1 skupaj: Izdatki za zaposlene Od tega prispevek Skupnosti (40 %) Od tega prispevek države članice (60 %) ||     =2*131*1,16     =2*12.7 =2*10       ||     304     25 20   349 140   210 ||     304       20   324 130   194 ||     304       20   324 130   194 ||     304       20   324 130   194 
Spodnja razpredelnica predstavlja predlagan
načrt za uvedbo dveh delovnih mest za določen čas:
 Funkcionalna skupina in razred || Delovna mesta 
 AD16 ||   
 AD15 ||   
 AD14 ||   
 AD13 ||   
 AD12 ||   
 AD11 ||   
 AD10 ||   
 AD9 ||   
 AD8 ||   
 AD7 || 1 
 AD6 || 1 
 AD5 ||   
   ||   
 Skupaj AD || 2 
[1]               Glej
http://ec.euopea.eu/internal_market/smact/docs/single-market-act2_en.pdf.
[2]               Glej
http://ec.euopea.eu/internal_market/finances/financing-growth/long-term/index_en.htm.
[3]               Osnovni podatki o panogi investicijskih skladov
Evropskega združenja družb za upravljanje investicijskih skladov, marec 2013.
[4]               Direktiva 2011/61/EU.
[5]               Direktiva 2004/39/ES.
[6]               Glej: http://ec.europa.eu/internal_market/consultations/docs/2012/ucits/ucits_consultation_en.pdf.
[7]               UL C, …, str. ..
[8]               UL L 174, 1.7.2011, str. 1.
[9]               UL L 201,
27.7.2012. str. 1
[10]             UL L 145, 30.4.2004, str. 1.
[11]             UL L 345, 31.12.2003, str. 64.
[12]             UL L 149, 30.4.2004,
str. 1.
[13]             UL L 331, 15.12.2010, str. 84.
[14]             UL L 281, 23.11.1995, str. 31–50.
[15]             UL L 8, 12.01.2001, str. 1–22.
[16]             UL L 177, 30.6.2006, str. 1.
[17]             UL L 335, 17.12.2009, str. 1.
[18]             UL L 302, 17.11.2009,
str. 32.
[19]             UL L 193, 18.7.1983, str. 1.
[20]             Sklic na UL.
[21]             UL L 345, 31.12.2003, str. 64.
[22]             UL L 149, 30.4.2004,
str. 1.
[23]             ABM: upravljanje po dejavnostih, ABB: oblikovanje
proračuna po dejavnostih.
[24]             Po členu 54(2)(a) oz. (b) finančne uredbe.
[25]             Pojasnila o načinih upravljanja in sklici na finančno
uredbo so na voljo na spletišču BudgWeb: http://www.cc.cec/budg/man/budgmanag/budgmanag_en.html.
[26]             Po členu 185 finančne uredbe.
[27]             Dif. = diferencirana
sredstva/nedif = nediferencirana sredstva.
[28]             EFTA: Evropsko združenje za prosto trgovino. 
[29]             Države kandidatke in po potrebi potencialne države
kandidatke z Zahodnega Balkana.
[30]             Tehnična in/ali upravna pomoč ter odhodki za podporo
izvajanja programov in/ali ukrepov EU (prej vrstice BA), posredne raziskave,
neposredne raziskave.
[31]             Realizacije so dobavljeni proizvodi in opravljene storitve
(npr. število financiranih izmenjav študentov, število kilometrov novozgrajenih
cest itd.).
[32]             Kakor je opisan v točki 1.4.2. „Posamezni cilji …“. 
[33]             Leto N je leto začetka izvajanja predloga/pobude.
[34]             Tehnična in/ali upravna pomoč ter odhodki za podporo
izvajanja programov in/ali ukrepov EU (prej vrstice BA), posredne raziskave,
neposredne raziskave.
[35]             PU = pogodbeni uslužbenec; LU = lokalni uslužbenec; NNS =
napoteni nacionalni strokovnjak. ZU = začasni uslužbenec; MSD = mlajši
strokovnjak v delegaciji). 
[36]             Dodatna zgornja meja za zunanje sodelavce v okviru
odobritev za poslovanje (prej vrstice BA).
[37]             Glej točki 19 in 24 Medinstitucionalnega sporazuma (za
obdobje 2007–2013).
[38]             Pri tradicionalnih lastnih sredstvih (carine, prelevmani
na sladkor) se navedejo neto zneski, tj. bruto zneski po odbitku 25 % stroškov
pobiranja.